
MAK DIZDAR 


KAMENI SPAVAČ 


Bosa 


usla = 


Ary, 


4. 
MElžu 


Dač Bvšujčke zJjedo=" 


Pa ipak mi nisi naredio uzalud: 

,Kreni prije nego što stigne moja Stega, 

za kojom Sudbina slijedi s obiljem bogatstva 
da ih razdijeli u oba tabora 

kao baštinu, spasenje i propast!" 


Zarathustra Yasna (XLII, 12) 
Zamara me dužina čekanja. U jednom danu 
po dva puta mi klone duša kojoj se mrači 


vid 1 postaje već teško vjerovati 


Ivo Andrić Ex Ponto (I) 


PUTOVI 


+ 


FUTOVI 


Ti si nakanio da mene nema i pod svaku cijenu 
Ideš prema meni 1 u jurišu 

Smijući se i plačući 

Pred sobom 

Sve čistiš 

I ništiš 


Ti si nakanio da me pod svaku cijenu uništiš 
Ali nikako da nađeš 

Istinski put 

Do mene 


Tr 

Ti poznaješ uklesane 1 utrte pute 
I niti ijedan drugi 

(A mali su zapravo i jalovi 

Bez obzira koliko su 

Za tebe 

Oholog 1 jakog 

I preteški 

I dugi) 


Ti poznaješ samo one putove 

Što prolaze 

Od srca 

I 

Oka 

Ali to nije sve 

Ima putova što su se ispružili pred nama 
Bez javnog traga kolovoza 

Bez voznog reda 
I roka 


Ti misliš da je tvoja putanja do ubogog mene 


Veoma sigurna i česna 
Ona 

Što dolazi 

Slijeva 

Ili 

Zdesna 


Zavaravaš se stalno da do mene treba ići 
Smjerovima sličnim 

Sa sjevera 

Ili 

Juga 


Ali to nije sve 


Kuga 

Oči uvijek 

Pametno mi traži 

Ispod ustalasale na vjetru raži 

Iz korijena zemlje gdje se zgusla tmina 


A iz bezmjernih visina 
Odozgora 

Pritiskivati 

Grudi 

Najjače 

Može 

Mora 


Ali to nije sve 


Ti ne znaš zakon raskrsnice 
Između svjetlila 

I 

'Imice 

Jer najmanje znaš da u svome žiću 
Najteža rvanja su 

I ratovi pravi 

U samome 

Biću 


Ti ne znaš dakle da zlo si moje najmanje 
Između mnogih 

Mojih 

Velikih 

Zala 


Ti ne znaš s kim 
Imaš posla 
Ti ne znaš ništa o mojoj mapi putova 


Ti ne znaš da put od tebe do mene 
Nije isto što i put 

Od mene 

Do tebe 


Ti ne znaš ništa o mome bogatstvu 
Skrivenom za tvoje moćne oči 

(Ti ne znaš da meni je 

Mnogo više 

Nego što misliš 

Sudbina 

Namjerila 

I 

Dala) 


II 


Ti si nakanio da me pod svaku cijenu uništiš 
Ali nikao da nađeš istinski put 
Do mene 


(Shvatam te: 

Čovjek si u jednom prostoru i vremenu 
Što živi tek sada i ovdje 
I ne zna za bezgranični 
Prostor vremena 

U kojem se nalazim 
Prisutan 

Od dalekog jučer 

Do dalekog sjutra 
Misleći 

O tebi 


Ali to nije sve) 


SLOVO O ČOVJEKU 


PRVO 


Satvoren u tijelu zatvoren u koži 
Sanjaš da se nebo vrati i umnoži 


Zatvoren u mozak zarobljen u srce 
U toj tamnoj jami vječno sanjaš sunce 


Zarobljen u meso zdrobljen u te kosti 
Prostor taj do neba 


Kako da premosti? 


Gi 

DRUGO 


Zatvoren u rebra zarobljen od srebra 
I kad si visokan bjelji ni od sebra 


Satvoren u tijelu zatvoren u koži 
Sanjaš da se nebo sa tom zemljom složi 


Otrgnut od neba žudiš hljeba vina 
Al u domu tvome 


Kad će domovina? 


TREĆE 


Zatvoren u meso zarobljen u kosti 
Pa će tvoje kosti tvoje meso bosti 


Otrgnut od neba želiš hljeba vina 
Kamena 1 dima samo ima svima 


Od te ruke dvije tvoja jedna nije 
Jedna drugu ko da 


Hoće da pobije? 

ČETVRTO 


Zatvoren u mozak zarobljen u srce 
U toj tamnoj jami vječno zoveš sunce 


Sanjaš da se nebo približi i vrati 
Tijelo se kroz vlati u pijanstvu klati 


U žilište slišćen zatvoren u krvi 
U tom kolu bola 


Potonji il" 
Prvi? 


PETO 


U tom kolu bola ni potonj ni prvi 
Igrište si strvi i ročište crvi 


Zaplijenjen od tijela greb za sebe djela 
Kad će tijelo samo da 


Postane djelo? 

SLOVO O NEBU 


PRAVEDNIK 


Hodeći kroz zemlju 
Kroz noći kroz dane 
Vidio je navist 

Vidio jest bolest 


I vidao rane 


Pa izreko slovo 
Dižuć glavu k nebu 
Pitajuć o tajni 

Na putu ka grebu 


Pitajuć o tajni 


A nebo bi plno 
Muka ot olova 
Te ta slova čuše 
Oni što brez duše 


Te ta slova čuše 


Vraždom se zasmija 
Zmija aždahaka 

Bo glas se izgubi 

U gluhoti mraka 


Bo glas se izgubi 


On se spusti u se 
Među katakombe 

Psi kosti rastepu 
Nakon hekatombe 


Psi kosti rastepu 
Tako tijelo stade 
Na putu kroz tminu 
Pade al glas jedan 
Zvoni kroz tišinu 


Al glas jedan zvoni 


Glas što vječno leti 
K nebu u visinu 


Eže vječno leti 


MOLITVA 


Molitvu jednu 
Jedinu znam 
U ovom svijetu 


Beskrušnom 
Molitvu jednu 
Jedinu imam 


Molitvu o kruhu 


Inosušnom 


9) 5 

LABUD DJEVOJKA 


Rekoh joj 
Od devet dveri zar nisi otključala devet 
Od devet odaja zar nisi otvorila devet 
Od devet kovčega zar nisi otklopila devet 
Od devet pečata zar nisi 
Otpečatila devet 


A ona 
Ona će meni 
Otključah devet dveri 
Otvorih devet odaja 
Otklopih devet kovčega 
Otpečatih devet pečata 
Ali ne otključah 
Ne otvorih 
Ne otklopih 
Ne otpečatih 
Pečat 
'Ivoga 
Srca 


Dadonh joj znak ključa 


A ona zaklikta 
Gle ptice one što juri k zelenoj grani 
Gle ptice one zelene 
Ispod oblaka 


Pogledah i ne vidjeh 
Tada ona reče 


Znaj da je tajna broja devet 
Tajna labud djevojke 
Čik stigni me 


Pretvorih se u sokola 
Al Labudica je već bila stigla za oblak 


U zemlju gdje oko sokolovo 
Mrtvo oko 

ZAPIS O OTKRIVANJU 


Tamno gdje su psalmi 
Tu su 1 prokletstva 


ZAPIS O LOVU 


Neka se podzemna voda budi u jasnom sjajnom ozoru 
iz svog dubokog sna 1 teče nekoj 
dalekoj rijeci nekom 
umornom 
moru 


Neko nejako lane posrće kroz zlatnozelenu goru 
i neće da stane dok ne pristane 
svom bistrom 
IZVOru 


Jedna smetena košuta žuri kroz neke žute vriježe 
tražeći nestali šapat tražeći davne dane što 
bježe kroz tavne trave kroz travne 
mreže 


Vidim ljeljena onog što pati kad prati oči one srne 
i slijediće ih omamljen tako sve dok 
na zahodu sunce ne utrne 
sve dok mu koraci 
ne ucrne 


Jedan konjik velik osvaja vrele prostore nespokoja 
lijep Slijep od velje želje Nijem 
bez glasa on gazi za lavežom pasa 
što urla što žedno diše i 
kidiše u krv budućeg 
razboja 


Vidim sve to u jednom trenu U suncu ovog dana 
kao na dogledu 

dlana 

I 

znam da nikada onaj gladni harni vrutak neće ući 
u daleko ono ušće u svoj krotki kutak 

da nikada zagrliti neće svoj čisti 

bjelutak 


Košuta brižna više nikada neće čuti onaj mali glas 
što pred njom ide što prati je kroz vlati 
što nikad neće više reći 
mati 


Na stijenu onu propeti ljeljen neće se nikada više 
na onaj zelen zov 
one zelene kiše 
odazvati 


Ni konjik tragač u sjajnom bojnom odijelu 
usred sjajne tragačke svite. nikad 
odapeti neće iz sulice vite 
onu ubojnu 
strijelu 


Jer u tom jedinom trenu u tom magnovenju kad 
sobom oduzeti bjehu goniči svi 
1 sasvim 
sami 


Te strasne lovce ulovih u nevidime konce ja 
kovač Grubač 
i vjerno upisah i smjerno narisah 
u ove vele 
u bijele 
u kami 


PREPOZNAVANJE 


A na dnu smrti 
boje će ubo biti bolje 

KOLO 


Ruka do ruke 
luka do luke 
Ruka u ruci 
muka u muci 
Zemlja priteže 
nebo visoko 
O da sam ptica 
Da sam soko 


LJELJENI 


Bilo im je krivo što ne odgonetnuše jezika 
kojim bi mogli razgovarati sa stablima u šumi 


(Njima 
Ljudima) 


Pa donesoše ognjeve i spališe šumu do korijena 
te iz nje izletješe vitorozi ljeljeni u trku 


(I rastrkaše se na sve četiri strane) 


Gonili su ih bezdušno u hajci što je rasla 
ali se oni posakrivaše vješto u iskrslo kamenje 


(Koje ni vatra ne mogaše da opepeli) 


Tu se utisućiše i mladi sad uporno čekaju 
Da nova šuma naraste i da se ponovo nasele 


(U ono okrilje 
Iz zapamćene priče iščezlih otaca i djedova) 

ZAPIS O IZVORU 


Rastvorio sam se 
I potekao 


Potocima 
Rijekama 
Morima 


Sada sam tu 


Sada sam tu 


Bez sebe 


Gorak 


Kako svom izvoru 
Da se vratim? 


SUNCE 
Jedno mlado sunce odbjeglo od oca 
nastani se na ledini izmeđ ledenih planina 
Ne prepoznasmo ga odmah i pogledasmo poprijeko 


Ono zasuka rukave i preora zemlju duboko 
dok ne stiže do njene utrobe i njenog srca 


Kada od trudova odahnu pozdravi veselo rukom 
I izdiže se kao tica krilima iznad same tame 


I obasja sve staze sva raskršća i stranputice 
I u sjaju pokaza svoje oranje i naše lice 


Zagrlismo se tada kao da smo čekali samo na to 


Postadosmo bliski pa smo kao jedno 
I jeli i pili kao od iskoni da smo tu bili 


Nije navraćalo sunce od ljeta do ljeta samo 
i na jalovoj dolini cvijet do cvijeta procvjeta 
Mlado sunce se nenadno iskrade od nas 


Kuda je otišlo kako to 1 zašto 
to sim dobri bog sada može da zna 


I možda bismo ga zaboravili kao lijepu slučajnost 
(kako je bilo došlo tako bi bilo i prošlo) 


da se vascijelim svojim bićem ne grijemo još 


Od onih davnih njegovih zlatnih i toplih dlanova 

RUKE 


Kroz kamen živi nosih ruke dvije 
kao dva znamena 


Sad ruke ove trudne žive 
u srcu tog kamena 


MJESEC 


Iz guste tame dane na umoru iznikao je 
ponad naših glava mlad i nježan lik mjeseca 


Sada plovi cijelom širinom svoga neba 
Budeć iz snenosti one koji su sebe izgubili 


Prije no što se umori na tom sjajnom putovanju 
i prije nego što u svom rašćenju izgubi korak 


(i dobije okolo svih svojih strana 
bijelu i srebrenu kosu) 


Ureži njegov znak u mekoj bjelini miljevine 
kako bi mo gao što vjernije upiti u sebe sliku 


Svoje neizrecive boli i nade 

ZAPIS O VREMENU 


Davno sam ti legao 
I dugo ti mi je 
Ležati 


Davno 

Da trava mi kosti 
Davno 

Da crvi mi meso 

Davno 

Da stekoh tisuću imena 
Davno 

Da zaboravih svoje ime 


Davno ti sam legao 
I dugo ti mi je 
Ležati 


DAŽD 
Trebalo bi opet naučiti 
da slušamo kako dažd pada pada 


Trebalo bi se odkameniti 
i poći bez osvrtanja kroz kapiju grada 


Trebalo bi ponovo pronaći 
izgubljene staze od one plave trave 


Trebalo bi u obilju bilja 
zagrliti panične makove i mrave 


Trebalo bi se iznova umiti 
1 SNItI u jasnim kapima ozorne rose 


Trebalo bi onesvijestiti se 
u tamnim vlasima neke travne kose 


'Irebalo bi načas stati 
sa suncem svojim i sjenkom svojom stasati 


Trebalo bi se konačno sastati 
sa već davno odbjeglim vlastitim srcem 


Trebalo bi se odkameniti 
i proći bez osvrtanja kroz kamenu kapiju ovog 


kamenog grada 

Trebalo bi htjeti 
i svu noć bdjeti slušajuć kako dažd pravedni pada 
pada pada 

ZAPIS NA DVIJE VODE 


I. 
U ovom dobrom u radosnom u bijelom u svijetu 
dobri radojica bjelić vavijek se radovao 


I u tome kratkom u lijetu i kad je cvijetje brao 
i kad je ratio 1 kad patio vazda je zvijezde krao 


Na putu kroz žitije sije on bugario nije 
put žarka sunca gledao je i nodra neba 


I kad obvlada ga brijeme stade u vrijeme 
na tom putu pade dosegavši tamu samo svoga greba 


Sada mu nitkor sadar mu ništor više ne treba 
u sjenci tog vječno plavog hlada 


Ne treba mu više ni vina ni hljeba 
jer sitosti tu nije niti glada 


Ni sunca nit kiše 


Ne treba mu ništa 
do sunčanih počivališta 


2 
Oprostite mi 
što ipak vas molju 


i bratiju i družinu i gospodu 

do vratiju mojih da dođu da me pohodu 

molju i kume i prije i strine i nevjeste 

da me ne minu već da me kad pominu da se kad sjete 


jer ja sam bil kako vi sada jeste 
a vi ćete biti kako sada jesam ja 

KOLO BOLA 


Koliko kola od dola do dola 
Koliko bola od kola do kola 


Koliko jada od grada do grada 
Koliko greba od brega do brega 


Koliko krvi od usudnih rana 
Koliko smrti do suđenog dana 


Koliko kola od dola do dola 
Koliko bola od kola do kola 


Kolo do kola od bola do bola 

ZAPIS O RIJECI 


Jutros se jedan vrutak probudi u meni 


U podne poče da teče 
Poče da buja da se pjeni 


Naveče oblinom velike rijeke obremeni 
U kasne čase noći 


Nestvarno tijelo ove tamne vode ove tajne 
Nemirni koraci moji kao čudo svako pohode 

RADIMLJA 


ruka 


Ova ruka kaže da ti staneš 
i zamisliš se nad svojim rukama 


roza + njeme rozge 


Ovdje je prisutan onaj 

Koji po vjernom očitovanju reče 

Az esam loza istinia a otac moj je vinogradar 

I vsaku rozgu na meni a ploda ne da ja ću odsjeći 
Al onu koja rađa da polje bude bolje 

Da slađi dar i plod veći 

Čistim 


Vi već ste čisti slovom istim koje vam glagoljah 
Bacite zato tvari svoje u oganj ovog plama 
Budite tako u meni a ja ću svakako u vama 
Kao u onim što sam od iskoni koje voljah 

Az esam loza 

A vi ste 

Grozje 


Ovdje je prisutan onaj 
to spreman je uvijek na riječ i na djelo 
Gdje riječ je od prijeka lijeka 
A djelo kao vrelo 
Gvozje 


On čeka me od vijeka 

On čeka i vidim ga zacijelo 
I silazim k njemu 

Kroz to bijelo 

Lozje 


sunčani HTIStOs 


Ni život ni smrt ne pripada meni 
Ja sam tek onaj koji je u sjeni 
Onog što u vremenu se 
Ovremeni 


Ovdje je prisutan onaj 

Kome zavidješe crni zakonici 

Objesiše ga u šesti čas onog dana 

Pred njegovim čudom zanijemiše žreci i vojnici 
Kad veza ih za zemlju suncem svoga krsta 
Raširivši ruke od prsta do prsta 

On pobijedi 

Smrt 


Smrt ga tražaše al ne nađe ništa 
Ne nađe ni kosti ni meso ni krvi 
Osta joj samo obris znameni i prvi 
Put za nešto smrt zube nije imala 
Gle kako sad bezglavo skače 

Plače i rida očajna 

I mala 


Ni život ni smrt ne pripada meni 
Ja sam samo onaj koji je u sjeni 
Onog što mu smrt ne mogaše ništa 
Onog što pretoči se u stub 
Sunčani 


Ja sam samo onaj što iz svoje jeseni 
Iz zatoka tvari iz te tvarne muke 

U ona daleka sunčana počivališta 
Pruža 

Ruke 

vrata 


Ovdje smo još uvijek samo steći gosti 

I trebalo bi već jednom preći u krug svjetlosti 
Kroz neka uska vrata trebalo bi se vratiti 

Iz tijela ovog golog u tijelo vječnosti 


Kada se doskitah u ovo veče kasno 
On mi reče a da ga ne pitah 


Ja sam ta porta i kroz nju uđi u mene jako ja u tebe 
On tako reče al gdje su usta brave gdje prst pravog 
ključa za vrata u stepeništa goruća? 
Pa tragam po travi zato i tražim u glavi tako ključ 
taj plavi 
Kroz cvijetja proljetja kroz kose smrti tražim ušće u te 
zlatne dveri 
Zađem u mrave u bilje u privide u zbilje Tražim i nađem 
Al od ruke moje do ključanice kto tu strogu istragu 
iznevjeri? 
Sa ove mračne strane vrata nadire vjetar hudi razdire 
vjetar ludi 
Ostavljam sestru i brata ostavljam oca i majku između 
zvijeri i ljudi 


Da sebe budem našao u svom biću na putu svom stubu 


sjaja 
Kako ću kada u tom žiću da zgodim se u slovu 
Što bi u otkriću? 
On reče mi tako kad ga za to i ne pitah 
Uđi u mene jer ja sam ta vrata sjajna Pa sada 
Bdijem sada gnjijem sada mrijem tako na ovom 
dovratku 


A vjetar vjetar vjetar 

Ako su vrata IZ riječi samo san ako su samo gatka bajna 
Ja ipak neću više da se s vrata vratim 

Ja opet hoću tamo da snim 

Tu slatku 

Gatku 


vijenac 


Ovdje je prisutan onaj koji na moja usta tada reče 
Kako se u ovo veče sva ostrva razbježaše 

I gore se više ne nađoše 

Jer je vrijeme blizu 


I reče k tomu još veće 

Da zbačena bi na zemlju otrovna guja aždahaka 

Što zabludi vas svijet vasioni iz ždrijela svog mraka 

Da čistih je malo na zemlju stalo da anđela nije ostalo 
Pa teško onim koji žive na kopnu teško onima na moru 
Jer opaka zvijer raširi krila i sakri zoru 

Znajući da vremena ima malo 


I kuga bi i rat i glad pa žvatasmo jezike svoje od bola 
I davasmo ruke svoje i davasmo vrelu krv i srca gola 
Zeleći smrt al smrt je od nas bježala 

Jer je vrijeme blizu 


Ostavi zato oca i majku ostavi brata i sestru 
Oslobodi se svijeta prezri njegov cvijet 
Ostavi grad na ishodu ostavi grad na zapadu 
Izgradi grad u sebi okreni lice svom gradu 
Jer je vrijeme blizu 


U nizu triju sila u svijetu snage stuba svjetlosti zrače 
Sunce mjesec i savršen čovjek snage su makrokozma 
On i djevica i um sred njih snage mikrokozma znače 
Da carstvo nebesko je u nama treba da se zna 

Da carstvo nebesko je van nas 

Neka se spozna 

I eto tako sva ostrva pobjegoše i gore se više ne nađoše 
Sve zvijezde su nam se javile ali sve zvijezde zadoše 

Pa kto čini nepravdu neka i dalje nepravdom prijeti 
Kto pogan jest neka se još pogani 

I svet kto je neka se još sveti 

Jer je vrijeme blizu 


Vas koji ste čisti sad mačem će da gone sa svakoga stanka 
I kao podvig hvaliće čas tvog mučnog i mučkog rastanka 
Stog uzmi štit i oklop izvuci mač na svoje goniče 

Kroz smrt uništi smrt uzdigni tako jedino žiće 

Jer je vrijeme blizu 


Pa neka otvori oči kto hoće da vidi 

Neka otvori uši kto hoće sada da čuje 

Jednim okom nek odmjeri i žali i hridi oko nas 
Drugim nek zađe u sebe duboko da nađe svoj glas 
Jer je vrijeme blizu 


četvrti jabe i 


Vrijeme je da se misli o vremenu 

Jer trulež do besvijesti bazdi sa smrti gnjile 
Vrijeme jest da se razmisli o vremenu 

Jer velike vode na nas brode 

Gle kako deru i žderu njine vilne sile 
Vrijeme jest ubo da se zamisli u vremenu 
Jer vjetar hitri vjetar zmajeviti 

Na nas će hudo danas da poleti 

Vrijeme je vatra jer neka sažga nas 1 satra 
Vrijeme jest ubo da uđe se u ovo vrijeme 
Jer vremena ima tako malo 

I vremena neće više biti 


Gi 


Bbbb 


Riječ je slika svega onoga što okolo sebe vidimo i ne 
vidimo 

Riječima se nekim divimo a nekih se riječi opet stidimo 

One su se nastanile u nama i one su pobjegle od nas 

One imaju svoj miris i boju 

One su nemušte ili 

Imaju 

Glas 


Neka krhka riječ se penje veoma smjelo 
Zracima tankim i zlatnim 

Kao sićušna puZavica 

Ona se vješto propinje 

Od posnog kamena 

Do sunčanog grma 

I samog 

Sunca 


A neka se glavato i glasito 
Šepuri do na vrh bunjišta 
A znamo da njome je 
Zauzet prostor 

I više 

Ništa 


2. 
Kao niz brzu vodu nekada riječi dođu brzo i još brže 


odu 
Ima ih koje dugo čekaju svoj sanjani čas 


Ima ih što bezglavo jure svoju tjeskobu 
Na bilo kakav dan i bilo kakvu slobodu 
Riječ je tek kada riječ ako 

Za nju i čulo steknemo 

Najgolemija je nakada ona 

Koju i ne 

Reknemo 


Jedna te ista riječ 
Nije ipak ista 
Kada ulazi u 

I izlazi 1z 

Ulišta 


Riječi su zapravo sve i riječi upravo nisu ništa 
(Pa i na one ovdje izrečene 

Prašina je već gusta pala 

I odvela ih na kolovoze 

Do kala 


I prašina ta još veće pada 

Jer 

Mada kazane tek sada 

One u hipu postaju uvele i stare 
I za njih više ne mare ništa 

Ni gomile sa ulica 

Ni žedna ulica 

Sjemeništa) 


Ali se čeka nova riječ 


5 


3: 


Vlasnici ih u naramku nose i iznose kao svaku robu 
Na teške tezge malih 1 velikih trgova i trzana 

Bajate su olinjale 1 jalove 

Poput starih krzana — 

Čim ih ugleda novo jutro 

Čim ih dotakne 

Bistro oko 

Dana 


(Izgleda da vrijede samo još neke male riječi 
Od čije oštrine i gorčine nevidljive 

Čovjek zatečen u gledanju 

Počinje uporno da se pita 

Da I' postaje manji 

II! postaje 

Veći 


Goleme one iz raznih bogoslovija 
Metanisanja ili liturgija 

Praznih slavoslovija 

Bića su letargija 


I bića 
Poraznih 


Prazno- 
Slovija) 


4. 


Riječi su u svemu sadržane 
Riječi su dakle sve ali i kao ograničenost su svega dane 


Jedina je riječ koja se još čeka 
Ono što valja da stigne iz iskoni Iz daleka 


5. 
Ali smo netom čuli neke nove riječi 


Ali smo eto čuli takve nove riječi od kojih 

I kada su tiho rečene vaseljena ječi 

Riječi o božijem prstu u sunčanom krstu 

O gradu što valja ga sazdati u nama 

O vinogradaru i njegovom vinogradu 

O lozi plemenitoj i njenim vitim rozgama 

Čuli smo riječi o žrecima i vječitim vijencima 
O nekim uskim vratima pred našim trudnim nogama 
Čuli o skrivenosti vinoj onih u debelim togama 
O logama krvi što ih istraga crna proliva 

Uz križ i kalež uz palež i pseći lavež 

Ima novih riječi o novim i oštrim mačima 

I čudnim štitima spasenija 

Budnim za badce bludne 

Za njima čtenija i 

Odenija 


Culi smo dakle riječi što nam umiju 
nešto novo reći 


6. 


Culi smo eto sada neke nove riječi 
Kakve ranije još nikto 
Govorio nije 


(61) 
GI 

Čuli smo riječi o hljebu nasušnome: 
Da hljeba valja dati svakome 
Koji ga treba 


No neka se od sada zna da nije sve u 
Hljebu ovome: 

Neka se istina zna o hljebu 
Inosušnome 


Ž. 


Do nas stigle 1 kroz brenija 
Ove riječi su stvorene 

Za čista 

Prenija 


8. 


On govoraše glasom i glasnim 1 jasnim 

Da ništa ni ikoga i niti od koga da ne krije 

Od takve riječi kroz usahlosti kroz oholosti i lasti 
Procvjetaće iz pustih mladica zeleni jeleni i mliječi 
Ovako još nikto govorio ranije nije 

Da svaka riječ je na ranu rečena 

Da rane liječi 

On tako toplo i meko govoraše 

Kao kad blagodetna proljetna kiša romoraše 

U pusti kakvoj kroz mrak mrkli 1 gusti 

Na obali slanog mora kao u hramu 


Na cesti kao na maslinovoj gori 

Kad nigdje još zlatne zrake kad nigdje glasa 
Ni pijetlu naviještenom ni bilo kakvoj hori 
U kojoj bi od riječi da se 


Uznemiri žiće 
Ustalasa 
Masa 


On slovom svojim gorkim a ne mačem i kopljem 
Učini se i žeteocem 

I snopljem 

On slovom svojim krči pute 

I put otvori 

Zori 


9. 


Tako još nikto ovdje na zemlji govorio nije 
Govori on nam dakle i smjerno i vjerno 

I silno govori on nekada Kao da fijuče bičem 
S medom i pelin daje nam u svojoj čaši 
Nikada nas nikto ne časti takvim pićem 

Silno nekada govori kao da fijuče bičem 

To nas on samo bićem riječi 

Plaši 


A kad se slovom svojim on ponekad nasmije 
Najtanjom zlatnom žicom iz tog smijeha 
Nekad nas miluje 

A nekada 

Bije 


Ovako još nikto 
Govorio 
Nije 

10% 


Govoreći tako ja vam ne govorih sam od sebe ništa 
Io što vam glagoljah samo je moje tijelo i moja pišta 
Ja rekoh vam riječ od drugog što je stekoh 

Ja rekoh riječi tek onoga 

Koji je kroz mene 

Rekao 

Čuli smo eto sada njegove riječi 

Kakve ne govoraše nikto prije 

Zato blago nama 

I zato jao 

Nama 


Jer tako još nikto 
Govorio 


Nije 


Io kroza nj progovori 
Riječ 
Sama 


Hl: 


Pokušavah ovdje pronaći prave riječi o Riječi 
Okušavah podobnu sliku naći za riječ čovjeka 
Riječ o onome svemu što nas oko nas 

Od iskoni tišti 1 što nas 

Čeka 

Kušah urezat slovo o Slovu 

Što u nama vapije 

I vrišti 


Ne znađah ne umjeh 
Na kraju ništa 


Ja 


Ništi 
12. 


(Na putu zadanom između zraka i mraka 
Na putu tvoga znaka 

Sumnjen i 

Smušen 


Ponovo se vraćam 
Duboko 

U sebe 

Srušen) 


13. 


Ja ne znam još uvijek dakle kako 
Da oslovim Tebe 


Pa ostah stoga na svome hudome 
Be i Be 

Bei 

Be 


14. 


(Bože 

Oprosti mi 

Što sam tek došao 

Tamo odakle sam pun nade i pošao) 

SUOČENJE 


Vjetar u borju crnom kiša u mramorju 
Usudna smjena godišnjih doba od bonog proljeća do 
proljeća bonog 
Kroz dane kroz godine kroz stoljeća hodimo za suncem 
visokim 
Kroz kamen je i šume ledenog gorja onog 
S morom na grudima sa zorom u zjenama srljamo 
slanom gorkomodrom morju 
A zamke zamamne u znacima neba u toploj mahovini 
tla u žutom žišku hljeba 
Imenujemo tako stvari oko nas da nam zasvjedoče 
korake na rubu ove oštre jave 
Na povjerenje toplo one ostaju nijeme na zdušno one 
sa ravnodušno objave 
Imenujemo pitomo bilje žarke ptice pitamo zovemo 
davne zvijeri 
I u toj vjeri zato pravo i nemilice u lice zagledamo ljude 
Predjele beskonačnog obzorja molimo da se iz hladnog 
besćutja probude 
Ronimo tajno tamnom maticom dana od juče 
Omamlljeni neizvjesnošću kraticom po dnevu ovom se 
skitamo 
Pitamo mudrace nesigurne u tome šta s jutra biće 
Zovemo tako između oblaka na sve strane svoje pravo 
biće 
A samo u snu znamo za ono Zlatno lišće 
Iražimo vrijeme a ono za nas kao da i ne zna 
Vrijeme što ni sebe ne primjećuje u grotlu bezdna 
U ovom tijestu glasova opet šutnja svakako caruje 
svijetom 


Pa hajde da se s tim cvijetom šutnje uputimo 

U slutnji jednoj na iskonsku šutnju da i mi zašutimo 

Skrhani konačno slomljeni na svojoj zelenoj grani 

U kosti svoje ulovljeni u zemlji ovoj udomljeni 

Da upustimo se strasno u zagrljaj sa svojim slatkim 

jadom 

Kad sastati se nikad nećemo sa nade svoje svojim 
gradom 

Da više nikakav glas se ini u tišini iskonskoj ne čuje 

Samo ono zvono tišine nek se vine u meni - 

Čisto od vatre stare teško od novog smisla 

Ko vjetar kroz borja crna umorna 

Ko kiša kroz mramorja smrti pokisla 

Kroz nebo tek pred nama otvoreno - 

Do zvijezda neka 

Odjekuje 

PORUKA U MRAMORJE PRISPJELOM 


Tek što si pošao izgubio si se već na tom kratkom putu 
traganja 

Kroz drevna granja i davne paprati i prti 

UZ neka laka 1 plitka vaganja 

O prošloj slavi i stravi 

No čim odmače pun sebe i o sebi 

Jer snebi se prestrašen od jednog smrtnog brijega 

Ti opet nevoljan stiže na drugi brijeg neumitne smrti 

Mada od te teške misli kako su 

Kroz mećave crnog snijega 

Umirali ili svisli 

Prezadovoljan sobom 


I bježa ti 
I stalno 
Bijega 


Zalutalom među upitnicima ovih biljega 

Sada ti koljeno drhti i lede ti se prsti 

Jer 

Povratka više nema 

I dalje ćeš tako beznadno ići 

I stići od bola do bola što se za te sprema 

Kao nagrada za saznanje o spasenju i propasti 

Od krika do krika koji se penje sa visa ka visu 

I ići ćeš tako i nećeš da se vratiš dok ne shvatiš 

Da svi glasovi ne bjehu u ovom davorju 

Da svaka sudba huda ne dobi svoj biljeg u mramorju 

Ostaćeš klet i uklet u ovom bijelom mramornom gorju 

Sve dok ne shvatiš da mrtvaci mnogih sahranjeni noš nisu 

Sve dokle ne shvatiš da i mrtvaci u smrti od davnina 
nejednaki su 


Ni i I i ZH 


SMRT 


Zemlja je smrtnim sjemenom posijana 
Ali smrt nije kraj Jer smrti zapravo 1 nema 
I nema kraja Smrću je samo obasjana 
Staza uspona od gnijezda do zvijezda 

BROTNJICE 


Čekali smo dugo Vrijeme je da shvatimo kako smo dugo 
čekali 
Jedni su bili praznih ruku a drugi ne znaše dobaciti 
Svi jednako okrenuti suncu ali sudbina raznih 
Ima ih koji su i gdje nikada sijani nisu 
Ima ih koji su hrabro nikli ali nikada na sebe svikli 
Pa sada blude kao pijani od stare nade do nove zablude 
Ima ih što marljivo su djeljali ražanj a zec kao zec 
Ima ih koji su voljeli nego išta na visokoj grani 
Al onaj golub je u ruci koju smo vam baš od srca dali 
I gavrani tavni sjeli nam na mozak A na vrh te patnje 
Nismo ih ni zvali Opsjednuti vremenom što nasilno u nas uđe 
Pamti li ikto vrijeme što iznevjerilo nije 
Kroz mreže od buđe davnom obećanju idemo 
Što pred nama se krije sve zbiljnije sve luđe 
Dobar dan dobri dane dobrom danu još uvijek dobrimo 
Kroz kupinje crno kroz drače vremena kroz vražije kroz vrače 
Kuke su još tu al još se ne rukovasmo 
Od opčinjenosti još se ne izliječismo 
Jer lijeka još ne nađosmo 
Osim one stare molitve 
Osim one stare kletve 
Osim 
Od Drine do Ukrine i Save od Une i Sane do Rame i 
Neretve 
Zapreštaju vam dijavole i studeni grade i suhi vjetre 
Zapreštaju vam sa vasemim silama nebesnim urilom i 
rapailom i epimilom 
Da ne prihodite ka siemu ka metehu tom silama 
nečastivim pometenom 

Lijeka još nemamo osim molitve ove i kletve 
Ali ni molitvu nam ne primaju za molitvu ni kletvu za 
kletvu 
Iako vraždu jaku sa vragom stalno i stameno vodimo 
Da oblasti se i vlasti vražje osvobodimo 
I tako kroz silne zvijezde što jezde u krilu mjesečine 
Izmed sokolara i gospara pokraj zdura i providura 
onkraj agalara 
Krčimo kroz grče kroz sulude grane kroz dane od lane 
Kroz dane od sjutra Kroz ova nam jutra Sve kroz žive 
rane 
S golubom u ruci koja nije naša S gavranom vranim što 
na tjeme pane 
Otkud kaži sada Kuda kaži tada Kada kaži ikad 
A zec kao zec Stalno na mjesecu Ovdje nikad 
Opsjednuti vremenom što samo ude u nas koji u njeg 
nismo Nikto 
Pamti li vrijeme koje iznevjerilo nije ikto 
Idemo kroz dobar dan dobri dane dobrom danu gdje 
si da si 
Još se ne izliječismo od lijekova mnogih jer 
Lijeka još ne nađosmo Osim ove molitve od čarne čarke 
od vilne varke 
I kletve ove od kletvenika mnogih od klevetnika ubogih 
Zapreštuju vam dijavole sa ancilijašom akomirašom 
cernicašom 
Da ne prihodite ka metehu ka sijemu 
Al šta sam ja Glas vapijućeg u pustinji iako 
Nisam bio ni drvodjelja ni ribar ni vodonosac iako 
Nikad nisam jeo lipov krst ni kršćavao vodom 
Moja nada je prst u stubu svjetlosti 
Moja svjetlost je u nadi 
Ona je vjera u koju ja vjerujem 
'Ta što nema imena 


65 


Ona je u dobrom danu kome kažem 

Gdje si da si ako si 

Kao što ste već čuli 

Tako mu ja 

A on nema uha 

Pa nehajan kao tisuć i dva gluha 

Otsjekli su ga zbog otvorenosti 

Prema svim stranam slova 

On nema ni glasa da san naš zatalasa 

Glas su mu iščupali u grkljanu na sudu pravde 

A ima pravde i osim nje i suda ima osim tog kobnog usuda 

I neće dan imati moći sve do jednog dana 

Sve do dana kad neće biti ni noći 

Za dan taj nek lipte rane vijeka nek kipte rijeke srdite 
ljubavi 

Kroz tmuše i tmače neka sve jače moćni mačevi 

Neka svi lijepi neka svi dobri svi ružni i gubavi 

Do mrvice podijele ovo vino ove hljebove 

Kao što ubice i žrtve podijeliše bratski ove grebove 

Jer treba do kraja čuti ovaj plač i ovu pjesan 

Da nas ne nahrani trulež 

Da nas ne sahrani plijesan 

Ne sudite nas po tom što nam je zamračeno lice 

Na putu ka ljubavi to gazimo kroz smetove i vijavice 

Kroz pupinje ovo kroz kupinje i lozje 

Nek ptice jatimice na gozbu ovu groznu na ovo kameno grozje 

Kroz suro i oštro inje kroz vitice sive 

Između moje molitve i kletve 

Nek dođu one od vesne 

Nek priđu te nebesne 

Nek slete 

Drobne lastavice 

I kobne kukavice 

Sve stajačice i lutalice 

Sve pjevačice i šutalice 

Prepelice jarebice i sjenice 

Nek se u ruke ove zapletu 

Nek se upletu u trepavice 

Nek mi u sjećanje uđu 

Kroz zjenice 

Kroz ovo vito valovito 

Kroz ovo vito 

Vilovito 

Jer 

Na ovom putu 

Sada smo prvi put zastali 

Znajući da je vrijeme da vremenu pogledamo u oči 

Vrijeme je da priznamo kako smo sastanak riječi i djela 
uzalud čekali 

(Na kraju valja i ovo reći s pravom mjerom u izrazu i 

glasu — 

Ako nam glas i nije stigao duboko do neba 

Vrisnuli smo bar 

Kako treba) 


Pitao si me brate i pobrate za zbitije 
Što kriju ih brotnje Brotnjice 


Ja rekoh ti sve što sam o tome znao 
A više od toga ako hoćeš da saznaš 
Ti onda tad 

; Zapitaj 

Ptice 

SVATOVSKA 


Smrću mojom umro je i moj svijet 
U prazne oči 

Mrak se 

Pradavni 

Naseli 


Smrću mojom umro je i moj svijet 
Ali svijet svijeta 

Neće da se 

Raseli 


Sada kroz sudbinske tišine 
Bijeli trak sjećanja 

Probija oklop 

Tmine 


Kroz čudno okno tog prozora 
Rodi se neko novo 

Duboko 

Oko 

Pa vidim na svom obzorju 
Kako se iz ničeg 

Podiže opet 

Zora 


Eno žuto podne do svog srca Zrije 
Eno veče truda 

Na trudna 

Ramena 


Mojom smrću umro je i moj svijet 
Ali on neće da stane 

Zbog zaustavljenih 

Mojih 

Ruku 


I kamen sam kao da nije 
Od kamena 


Pod nebom veoma visokim 
Pod nebom plavim 

I mekim kao svila 

Opet se stanak 

U Podvisokim 

Sastao 


A ja bez jedinih ruku 

A ja ber roka 

A ja bez oka 

A ja bez 

Krila 

Pa opet mi se nasred tog bola 
Bijela vila snila 

Pa opet se 

Želja 

Vrela 


Opet se ko ljuta guja 
Pod grlo 
Savila 


Mojom smrću umro je i moj svijet 
Ali ni srce smrti 


Nije prazno 
Ni jalovo 


Žitka kad požute kad sazru žita 
Zažele da ih žanju 
Žene 


Za hrabrene bojne 
Za hrabre vojne 
Za mlade 

ženike 


I za žedne pute 


Jer pravo od travničke Lašve 
Pa preko Rame i Neretve 
Da travunjske Lastve 

Lete te laste 

Na Lastovo 

Plavo 


Samo ptice kamne ove ptice amo 
Sve kroz puzavice 

Čuvaju vječno 

Čuvaju 

Vjerno 


Toplinu rukavice 
Od mahovine 


Smrću mojom umro je i moj svijet 
Ali cvijetja svijeta 
Svugdje i sad 


Ima 


Na krilima dima 
Na kolima 
Sunca 


Kroz sunčana bilja 
I klija i 
Cvjeta 


Među obalama negdje 
Otančale vode šume 
Moleći 

Za kišu 


Negdje kroz listja sna 
Snene se šume 

U kolu 

Njišu 


Kroz šum kasne mjesečine 
Opet sad nekog 

U nedohod 

Vode 


Još sužnji u tankoj nadi dišu 
Dok hladna rosa 

Na bose im 

Noge 

Pada 


Tražeći trkom sebe u svom gradu 
Nekto je opet ostao 

Bez svog jedinog 

Grada 

Mrtav sam 
Mrtav 


Ali sa smrću mojom 
Nije umro 

I 

Svijet 


Opet se u nekim očima 
Svjetlost 

Zanavijek 

Gasi 


U nekim mekim 
Tek počinju 

Da plamte 
SnoVvI 


Pa preko visokih brana 
Preko zabrana 

Preko 

Grobnog 

Kamena 


Preko kostiju što sve jače 
Svijetle 
U tami 


Gorom 1 dolom 
Kićeni 
Svatovi 


SLOVO O ZEMLJI 


ZAPIS O JEDNOME ZAPISU 


Kada pak vidjesmo pismo koje do tada vidjeli nismo 
Pred naše oči stiglo iz vremena davna i daleka 

Duga i golema šutnja neka 

Među nas 

Uđe 


Muk taj prekide tad jedan smiren i smion glas - 
Ovaj stari zapis kao da je risan 
Kao rukom dijaka da 
I nije 
Pisan 


Potome drugi o zapisu će u nedoumici reći o tome - 
Ovaj zapis kao da ne ide s lijeve strane na desno 
On teče bez brige s desna na lijevo Naopako 
Kome je ovaj zapis pisan tako 
Kome 


Prevarit će se ipak svi oni uporni čitači koji ga 
Sa desne strane na lijevu čitali budu - 
Reći će tretji pomalo zbunjen 
I pomalo 
U čudu 


Gle zapis ovaj tajni iz tamnih i drevnih vremena 
Kao da niče pred nama iz dna nekog mutnog sna 
Njegovi znaci su kao iz kakvog pisma 
U zrcalu gledana - 
šapnuše slova 
tiha iledna 

usta 
jedna 


A peti od nas iz čvrstih pesti i drhtavih prsti 
Ogledalo spasonosno i jasno 
Nehotice 
Na de 
Pusti 


Prepoznavši u tome trenu u njemu 
Izgubljeno 
Svoje 
Davno 
Lice 


S PODIGNUTOM RUKOM 


S podignutom rukom do beskraja neba 
Znamenjima veljim oko sebe velim 

Sva nasušna slova spletena od greba 
Što me zaustavi u kretanju bonom 

Bol da pojača na putu 

Ka onom 


Stani 

Velim suncu 

Što tjeme mi prži 

Velim zemlji čvrsto što me drži 
Velim danu što opet odlazi 

Velim zmiji drevnoj što okolo plazi 


Velim 

Pametaru 

Što gori i plamti 

Kad pohodom čestim ka rukama mojim 
Još uvijek me misli i uvijek se pamti 


Velim 

A ništa 

Ne zastaje 

Okolo mene je sve isto 

I jednako u kretanju svome 

Ne okreće se za sobom Teče i jednako traje 


(U stvari svi rade svoj jadan 
I uzaludan posao) 


Za 

I riječ 
Rečena u pustinji ovoj 
Nemušta i nijema gubi se i nestaje 


Samo je moj krik 
Čvrst kao ovaj moj kamen Postojan 


1 stalan 


ZAPIS O PETORICI 


Cetvorica jednog vode 
Jednog gone četvorica 


Četvorica mrka lica 
Preko vode preko žica 


I od ića i od pića 
I od ruha i od kruha 


Kroz živice kroz ižice 
Od svobode od slobode 


I od hiže i od greba 
I od zemlje i od neba 


Cetvorica jednog vode 
Jednog vode četvorica 


Četvorica jednog broji 
Četiri se jednog boji 

ZAPISI O PRIJESTOLJU 


Kakvo to lice čudno vidim 
Na svetoj stolici? 


Kakvo to lice vidim na stolici 
Petra 1 Pavla? 


To lice sveto obraz je kleti 
Samog Dijavla! 


SLOVO O SINU 


Šutjela bih kao kamen 
ali kamen jadna nisam 


Oprostite zato slovu 
koje će se skameniti: 


Ljuto hrastu zgromovljenom 


uzeše mu zelen grane 


Skršiše mu vite ruke 
kojima se gorju dizo 


Na putima nebosklonu 
sa govorom nadonosnim 


Kojima je ka zvijezdama 
svoju vjeru govorio 


Uzeše mu obje ruke 
ostaviše rane dvije 


Grdne rane neprebolne 
jednoj boli inokosnoj 


Sve mrtvace sahraniše 
a na osta tavnu vranu 


Šta će majka samohrana 
na svijetu bešćutnome? 

22} 


Šutjela bih kao kamen 
ali kamen jadna nisam 


Neka barem ovo slovo 
hudu povijest okameni! 


ZAPISI O ODLASKU 


Na svijetu ovom dugo ja žih 
Bih osamdeset i osam ljeta na sijemu svijetu 


U svoj dom mnoga blaga spremih i skrih 
Ne časih ni časa namjernika ne častih ne pogostih gosta 


Na svijetu sijem ja živjeh dosta 
I mnoga blaga revno ko mrav u dom svoj nesoh 


Sada u končini 
Odlazim 


Sa sobom ništa ja ništi ne ponesoh 
Pusto iza mene sve blago osta 

ZAPISI O VITEZU 


Volio je trave volio je ptice volio oblake 
Volio je nebo volio je zemlju 

I dane razigrane 

Ko konjice 

Lake 


I zato i tako smrti nikad ne poiska 
Al smrt je uza nj vavijek bila 
Prisutna i 

Bliska 


Za službu temže vjernu 
Za svog gospodina 
Bodoše ga 

Sijekoše ga 

Deraše ga 


I u tom danu 

I u toj noći boja velega 

Tuj smrtni junak smrti ne dopade 

U buni jednoj on pade 

U pobuni protiv nevjerstva svijeta on skonča slavno 
Umrije davno pred mnogo godina 
Umrije a mrtav 

Još nije 

Zapitaj sad za ime njegovog gospodina 
Da djelo mu bijaše nevjerstvo 

I ime da bješe mu zlo 

To smo se 

Sada 

Zna 


ZAPISI O NESPINI 


Na ishodu jedan badac stoji 
Tisuće badaca na istoku postoji 


Posvunoć badi badac povazdan badi 
Budan je badac kad ruši budan kad gradi 


Na mostu badac badi na drumu bdije 
Badac nikada ne plače niti se smije 


Na gradu badi badac badi na vasi 
Badac nikadar ne vidi niti se glasi 


Na naše ruke badac vreba cijele noći 
Vreba na naše danju i uši i oči 


Za jedan pogled mrki badci u tmaču vode 
Za jednu riječ dobru badac u srce bode 


Na ishodu jedan badac stoji 
Tisuće badaca na istoku postoji 


Badci su ovi bludni svagda budni budni 
Ej ejej 

Ašte su badci budni 

Ni nespine klete ne spiju 

KOSARA 


Kad je nekud gone preko oštrog drača 
Gradim most od ruku njime da korača 


Sve dalje je vode preko mutne vode 
Ali čudom stiže meni sve to bliže 


Glavu čistu meću pod oštricu mača 
U sebi si viša U meni si jača 


Tebe više nema Al ti nisi nijema 
Na nebu se javi ko crvena rana 


Ozvjezdana 


GORČIN 


Ase ležit 
Vojnik Gorčin 
U zemlji svojoj 
Na baštini 
Tuždi 


Žih 
A smrti dozivah 
Noć 1 dan 


Mrava ne zgazih 
U vojnike 
Odoh 


Bil sam 

U pet i pet vojni 
Bez šuta i oklopa 
A da ednom 
Prestanu 
Gorčine 


Zgiboh od čudne boli 
Ne probi me kopje 
Ne ustreli strijela 

Ne posiječe 

Sablja 


Zgiboh od boli 
Nepreboli 

Volju 
A djevu mi ugrabiše 
U robje 


Ako Kosaru sretnete 
Na putevima 
Gospodnjim 

Molju 

Skažite 

Za vjernost 

Moju 


ZAPIS O ŠTITU 


Piskah štit dobri da štiti me 
Bacih ga potom dobrog jer 
Tišti me 

ZAPIS O ČASTI 


...1 da e vidimo vsakome 
komu se podoba... 


Velika čast svakoj vlasti koja je data od gospoda našeg 
velikog boga 
Velika čast svakoj vlasti što stiže nam bilo ma od koga 
Čast kralju našem i svoj vlasteli rusaga bosanskog 
Čast neka je kralju otcu i kraljici majci 
Čast blagorodnoj djeci kraljevskoj i blagorodnoj 
kraljevskoj bratiji 
Čast pobratima njihovim i svoj bratskoj satniji 
Velikom dvorskom vojvodi čast što dvorom upravlja na 
čast kralju 1 gospodi 
Velikom vojvodi bosanskom čast jer bojeve vćle i male 
vodi i predvodi 
Neka je čast kaznacu i tepačiji neka je čelniku i 
peharniku 
I svim ostalim uzmnožnim i umnožnim bojarima 
Svim knezovima županima i drugim glavarima 
Svim oblastnicima naredbenicima i vlastnicima 
Svim dukatarima mitničarima globarima i sokolarima 
I glavi glavnoj svim vlaškim katunarima 
Čast lastnoj vlasteli velikoj i maloj 
Čast sestrama njihovim 
Strinama i nevjestama 
Čast muškim im i ženskim otrocima 
Čast zetima i domazetima 
Rodbini toj čast i ostaloj 
Čast vlasteli jako i vlastelićima 
Čast svakoj vlasti velim koliko je ima 


Čast i stavilcu ki postavja povelenije o časti 
Čast neka je bratijo u časti 
I svim inim časnicima 


Sa velikog stola časti neka i meni na kraju ostane 


nešta — 
Čast velika da skažem kmetima i kmetićima i ostalim 
svima 
Kak podjela te časti bi 
Mudra i 
Vješta 

ZAPIS O NADI 


A ova pisa 
Sužanj koji se ne raduje 


Nek bude potonji sužanj 
Što izgubio nadu je 


NEVOLJNI VOJNO 


Kroz mnoge ova glava vojne projde 
Od morja južnog do sjevernog gorja 


I svugdje su je vjenčale čast 1 slava 
Uz zvuke ubojne roga i trube strojne 


U bitci jednoj dvogubo ranjen sam ja 
Rane mi vidali mliječom od cvijetja 


U rvanju potonjem al desnica mi pala 
A hvala i slava na dane krvi na rane nestala 


Slava ko magla što se u nebo nenadno digla 
Slava ko slama što je u oganj stigla 


Što ostah bez službe novo nije na svijetu tom 
Bez družbe što ostah hudo je na putu pustom 


Okolo šapću kako mi život bje uzaludan 
Ne znaju da ranjen ovako veće sam budan 


Ne znaju kako ću potonji udarac da dam 
Zlehudi o kojoj sad sve znam 


Sobom 1 sam 

HIŽA U MILAMA 


Djedovska tu hiža bi stvorena 
Krepča da krepost 

U srcima 

Ostane 


Pa neka je zato vazda otvorena 
Za doste drage 

I velikane 

Srčane 


Za sve pod nebom dobre ljude 
I za sve dobre 
Bošnjane 


Za sve vojnike u velikoj vojni 
Što vojuje se 

Protiv 

Vojne 


I raznih drugih golemih zala 
I inih silnih 

I sitnih 

Zlica 


Za sve one što u vijeku bježe 
Iz svoje hiže 

Koja im se 

Ožeže 


Iz širokog ognjenog kruga 
U kojima zapaljene 
Lomače 

Leže 


Ispod visokih krvnikovih vješala 
I križnih 
I kužnih 


Za sve one koji se opekoše 
Jer k suncu dalekom 

I velikom 

Teže 


Za sve one što pravu riječ 
U pravi čas 
Rekoše 


I na stazi krvavog ishoda 
Što ruku im 
Otsjekoše 


Za riječ da hljeb je hljeb 
Da vino je vino 

A voda da je 

Voda 


Za one kojima su meso smudili 
I ognjenim pečatom 

Čist obraz 

Žigosali 

Oni koji se vazda pozivaju 
Ne samo na zakone zakonika 
Nego i na zakone 

Milosti 

Božije 


Za one kojima su jedini jezik 
U grlu iščupali 

Jer datu riječ 

Nijesu 

Odali 


Za one koji su bez suda osuđeni 
Da umru na repovima konja 
Između dva crna klika 
Dvojice crnih 

Konjika 


Neka je ova djedovska kuća 
Vazda i širom 
Otvorena 


Za one koje su sa svetih oltara 
Provanse i Lombardije 

Zare i Rasije 

I Arkadije 

Proklinjali 


U omami teškoga tamjana 
U bornome zboru 
Krstova i 

Mačeva 


U tome gorkome koru 
Riječi od Kuzme 
I od Damjana 


Za one koji su trikleto kleli 
Jer još ih nisu 

U svome mlinu 

Samljeli 


Neka je djedovska velika kuća 
Uvijek i širom 
Otvorena 


Za one koji nikada ne mare 
Za starostavne 

N1 za nove 

Care 


Koji ne mare za kralje 
Niti za bane 
Ni bojare 


Za njihova moćna blaga 
Za dukate zlate 

Za dinare 

Za te 

Zle 

Pare 


Neka je otvorena za sve ljude 
Što mitnice ne minu 

Al mitničare 

Ne mite 

Nego ih uvijek jasno i javno 
I ruže 
I kude 


Neka su vrata djedovske hiže 
Širom otvorena 


Za one što na mučnom ročištu 
Znaju za riječ 

Blagu i 

Čistu 


Za riječi koje su jednako dane 
Za one daleke 1 neznane 

Kao za one uz skute 

što su nam 

bliže 


Za one hude što život bez jala žive 
A život im se 

Povazdan 

Ruga 


Neka je otvorena za neznanog brata 
I neznanog 

Druga 

Za one koji u tmici svoje tamnice 

U čami svog čamovog tijela 

Zbog toga pate 


Žudeći da slovo ono bude 
Za svekolike 
ljude 


Da se svi oni konačno 
Sa tim slovom 
Zbrate 


Neka je djedovska hiža 
Širom otvorena 
Posvunoć i 

Povazdan 


Za onog što davno je već pošao 
I sada po tmuši gazi 

Veoma trudan 

Iz daleka 


Al zna da stići će jednom budan 
Tamo gdje 

Nekto ga 

čeka 


Neka je zato djedovska hiža 
Otvorena 
Širom 


A ako li kto ta vrata kreposti 
U sebeljublju svom 
Nenadno 

Zatvori 


Neka se hiža djedovska do temelja 
Sori i sruši 

U mojoj 

Duši 


U obor čađavi neka se obori 
Neka se u gar goli 

I pepeo crni 

Neka se 

U veliko ništa 

Neka se 

Satvori 


Neka se u njoj 
Kao u satanskom logu 
Izlegu skorpije i zmije 


(Oprostite svi vi 
Koji ste kleti i prokleti 
Na ovoj kletvi kletvenika 


Ali hiža djedovska 

Bez milog gosta i dosta 
Hiža moja hiža tvoja 

Nit hiža djedovska više nije) 

BLAGO 


(Pastir Pastirici kao I Kralj Kraljici) 


Liblaliga linelima 
Lido hioličilinjeg livilida 


Liadraliža lisi limi 
Liod hioličiliju 


Lidraliga 

RAZMIRJE 


U davno u slavno u bana Stipana Drugog 
Vukcu se rodi sin Vučihna 

"Tad vrati se s grčkih strana 

S deset uboja s deset rana - 

On zgibe tako u službi vjernoj 

Za svoga gospodina 


U vrijeme bana i kralja Tvrtka 
Vučihna Vučić rodi sina Vuka - 

U vjernoj službi za svoga gospodina 
Ubi ga tagda negdje na razmirju 
Ungarska carska ruka 


I Vukić njegov rodi sina Vukajla 
Poželiv zdravlja i snage da bude 
Hude ga tad turačke sablje pogube 
Za smjernu i vjernu službu 

Za svoga gospodina 

U vrijeme kraljice naše 

Jelene Grube 


U jednom zapisu dijaka kralja Ostoje 
Ovakvi dani ovakve noći ovakvi 
Konci života i smrti stoje: 

Vukajlo rano rodi sina Vukasa 

Kad jedinac poraste 

I za mač stasa 

Ljeta tisuć četiri sta petnadeset godina 
Pogubi ih vlastita družina oba 

I baci kao dva psa 

Za zdravlje i slavlje 
Za zvoga gospodina 


A potom potomstvo ovo 

Prema predanju starom ide ovako: 

Po smrti Vukas svojoj rodi sina Vukana 

I Vukan onda jedne godi rodi Vukomana 
Vukoman poslije - 

I sve tako redom 

Do današnjeg 

Dana 


Sve za vjernu za službu 
Za svoga gospodina 

ONEMUŠTIO 


i. 


Mislio je 

Da 

Slušajući vodopad 
Krvi u venama 

Da 

Na svijetu je tako 
Golub traži golubicu 
Mjesec zvijezdu 
Danicu 


Rekao je 

Da 

I baci se 

U sedlo vrancu 


Sada jezdi 
U sretanje zvijezdi 


A 


Strepnja je umrla 
Kad nikla je sjena na drumu 


U umu se umornom sama iskova 
Nova strijela vjere 


Cvijet 1 raste u gordinju 
Da se ubere 


d; 


Sada se je povezala 
Povezala 
Opasala 


Suncem se je povezala 
Mjesečinom opasala 


U očima 
Zvijezde 
Gore 


4. 


Gazio je noć 
Kopitama odluke. 
Za zvijezdom u noći 
Pružao ruke 


Da 

Rekao je 

Jednom i to treba da počne 
Treba i to jednom da se svrši 


Jednom valja već 
Popeti se na vrhunce 


Da bi se uhvatile dubine 


Jednom već treba se 
Pretočiti u sunce 

9; 


Pjevao je 

Carskim drumom 
Glasom čežnje 
Punim 

Srcem 

Sada se je povezala 
Povezala 

Opasala 


Suncem se je povezala 
Mjesečinom opasala 
Zvijezde gore 

U očima 


Da je nije 
Da nje nije 
Ne bi bilo 
Ne bi 

Ne bi 

Ne bi bilo 
Niti 

Dana 


6, 


Kada je stigao 

Na vidiku su ga dočekali 
Bodeži 

Tišine 


Pogledao je u ruke uzroka 
I osjetio miris snijega 

U njemu su ostavili stope 
Tuđi konji 


% 


Huo je da pita 

Huoje 

Da viče 

O konji 

Konji vremena 

Koje je izmaklo 

Na kakvom je vatralju 
Pobjeglo moje pitanje 
Pitanje moje 

I moj 

Odgovor 


Htio je da pita 
Al noć je bila 
Preduboka 

I jezik 
Zaleđen 


108 


ZAPIS O BLAGU 


Nikada nikom ne rekoh 
Kako stekoh blaga 


Sada neka se zna 
Da tagda u ruke vraga 
Stigoh 


Da s njega 
Zbog blaga da pogiboh 


SLOVO O SMIJEHU 


(Kako ga je izgovorio Mravac 
tisuću četiri sta pet desetog ljeta 
dva na deseti dan februara u Dubrovniku) 


Nekad davno ja tu bijah pa se smijah 
Vijah i vikah i ijah i ikah i kah i ah 


Osmijavah nasmijavah zasmijavah 
I sve oha i sve eha i ne spavah od smijeha 


Kad se smijah tim se grijah 
Sve u svemu kad se smijah tad i bijah 


Onda smijeh posta grijeh 
Grešni grijeh Grešni smijeh 


Pa tad smijač smijulji se Smiješno smije 
Preko mice Kradimice Ne u lice Jer se krije 


Al od grijeha čuj u smijeha posta smijeh 
Grijeh smijeha Smijeh grijeha 


Opet sada ko nekada smijač može da se smije 
Smije smijehom smije grijehom 


Te se opet osmijavam nasmijavam zasmijavam 
Od smijeha od tog grijeha i ne spavam 


Od svih kvaka po najviše smijeh kvači 
I od griješnog i od smiješnog smijeh je jači 


110 


Kad se smijah tad i bijah 
Pa se smijem tim se grijem Tim se bijem 


I na kraju Možda ja to samo snijem 
Kako smijem kako smijem 


O tom grijehu 
O tom smijehu? 


ZAPIS O OČIMA 


Vidim da se divim 
Divim se kad vidim 


A vidik vas mi sad 
Sad u bojama sivim 


I ne znam tad 
Da li da vid virdam 


Ili drukčije 
Neke vidike 


Da zidam? 

USPAVANKA 


Kak si nježan i krhak 

I kako si lijep i čist 

Kao svako dijete kad se rodi 

Kosa ti je zasvilila i orosila 

Kao lišće mlade stabljike u aprilu 
Usne su tvoje pupoljak ruže još nerazvijen 
Ruke kao plavi nagovještaj zore 

Noge o jadniče kao da i nemaš 

To su dva ljiljana samo za tetošenje 

Pa kako ćeš u svijet poći tako sitan 
Kako nezaštićen 

Nikad se zbog toga nećemo rastati mili 
Nikad se nećemo rastati 

Nikada tijelu mog tijela 

Dušo moje duše 

Nikada 

Znam 

Ti ćeš me nositi u srcu 

Jer sam ti srce i sve oko srca dala 

Ti ćeš me nositi dokle god budeš 
Pozdravljao rađanje dana 

I javljanje zvijezda 

Dokle god budeš pozdravljao pupanje krošanja 
I žalio padanje lišća 

Ti ćeš živjeti i kad ti se oči sklope 
Živjet ćeš u tvojoj djeci 

U tvojoj djeci i djeci njihove djece 
Živjet ćeš 

Živjeti 

Znaće se da smo bili trenuci trajanja 

Zrnce u pijesku na sprudu 
Varnica u ognju 

Vlat u travi 

Vječnosti 


Kako si 

Nježan i krhak 

A treba da živiš 

Treba da živiš med ljudima a riječi nemaš 
Trebaš da živiš med vucima a zuba nemaš 
A kako ćeš tek razlikovati čovjeka i vuka 
Vuka 1 čovjeka 

Ruke su tvoje plavi dozivi zore 

A njima valja da se hvataš u koštac 

Da dijeliš bojeve na razmirjima 

Sa zmijskim čudima u kojima živi aždahaka 
Zato nek rastu brzo 

Nek rastu 1 jačaju brže 


Noge su tvoje dva nježna ljiljana za tetošenje 

Al ja ću te pitati rosom sa mog najljepšeg cvijeta 
Ja ću ti pričati najljepšu priču 

Ovog i onoga svijeta 

Da budeš spreman na snove 

Za pletisanke 1 nesanice 

U srcu tijesnih krugova 

U trnju dugih 

Drumova 


Usta su tvoja mladi pupoljci 

Hraniću te vodicom iz kljuna laste 

Da ozubatiš za kletvu na zlotvora 

Da progučeš za dobrodušna namjernika 
U životu treba mudro da šutiš 

AI riječ ako rekneš 
Neka bude teška kao svaka istina 
Neka bude rečena za čovjeka 


Došao si ovdje 

Gdje je najnezahvalnije bilo doći 

Ovdje gdje je najluđe bilo stići 

Ovdje gdje je ipak najjunačkije bilo naići 
Jer ovdje se ne živi samo da bi se živjelo 
Ovdje se ne živi samo da bi se umrlo 
Ovdje se i umire 

Da bi se živjelo 


Sada je kraj pjesme 

Sada je moje slovo cijelo 

Paji 

Baji 

Nikada se nećemo rastati mili 
Nikada tijelu moga tijela 
Nikada dušo moje duše 
Nikada 

Jer treba 

Da život produžiš 

život na zemlji valja da produžiš 

JABUKOV CVIJET 


Snjegovi postaju sve dublji i crnji kao grijesi 
U životu koji se bliži svom kraju 


Hoćemo li još uvijek imati oči 
Kada jabuka u vrtu pusti prvi bijeli cvijet? 

KRAJINA 


Iz onog bijelog kama eno niče klica 
Iz neke davne ruke iz nekog tavnog lica 


Niče i raste u neko bolno bijelo cvijeće 


Već ptica iz svog skrivenog gnijezda slijeće 
U skrovit krug nečijih samotnih svijetlih sanja 


Slijeće ta ptica sa zelenog granja 


Kraj ovaj kajni zar može bez zmije 
Bez otrova njenog zar može zar smije 


Bez smijeha tog tajnog kojim se ta smije 


Iz onog bijelog kama eno niče klica 
Iz ruke davne iz tavnog lica sad žiće kliče 


Iz znanog kama znamen stamnog plama 


KRINOVI 


U polju i u gori bijeli krinovi procvali 


Po polju 1 gori krin kao da nešto zbori 
Po gori i dolu svaki krin 
Kao da gori 


I kada tiho između procvalih cvjetova 
Zamišljen tako 
Prolaziš 


Možda kao i ja pomisliš na one koji su 
Prije tebe ovuda tiho 
Prolazili 


Između procvalih bijelih cvjetova 


Pitajući se isto tako kao i ti 
Šta li su ovi bijeli 
Krinovi 


Da li su to nečiji klikovi 
Ili 
Krikovi 


Znaci onih koji su nekada prolazili 
I u bespućima ovim 

Beznadno 

Gazili 


U potrazi za bijelim cvijećem 

ZAPISI O ZEMLJI 


Pars fuit Illyrici, guam nunc vocat incola Bosnam, 
Dura, sed argenti munere dives humus. 

Non illic virides spacioso margine campi, 
Nec sata gui multo foenore reddat ager. 

Sed rigidi montes, sed saxa minantia coleo, 
Castella et summis imposita alta jugis. 


Tani Pannoni Ouingue: Elegarium Liber (El. VI) 


Pitao jednom tako jednoga vrli pitac neki: 
A kto je ta šta je ta da prostiš 

Gdje li je ta 

Odakle je 

Kuda je 

'Ia 

Bosna 

Rekti 


A zapitani odgovor njemu hitan tad dade: 
Bosna da prostiš jedna zemlja imade 

I posna I bosa da prostiš 

I hladna 1 gladna 

I k tomu još 

Da prostiš 

Prkosna 

Od 

Sna 


SLOVO O' SLOVU 


as om 


PROSLOV 
Ovo slovo 
osloviti 


osloviti 
SUOČICE 


SUOČICE 
sučelice 


sučelice 
suglavice 


suglavice 
osloviti 


osloviti 
sve u lice 


ako oči 
jošte vide 


ako čelo 
jošte plamti 


ako glava 
jošte pamti 


sve u lice 
osloviti 


osloviti 
slovo ovo 

PRVO 


Gdje je slovo ono što će da se rodi 
Gdje je ono slovo što će 


Da se zgodi? 

DRUGO 


Jedno slovo krto Drugo slovo škrto 
Jedno iz okova Drugo od olova 


Slovo kudi slovo Dok ga ne probudi 
A kada poludi hita da osudi 


Slovo zna da grmi Od jeda pocrni 
Slovo jede slovo Oba ublijede 


Slovo nekad drema Kao da ga nema 
Dreman pak se zaroti 


Pa pobunu koti 

TREĆE 


Slovo je u grozdju Slovo je u gvozdju 
Slovo je u duši I slovo u tmuši 


Zatrepti u zraku Zasvijetli u mraku 
Slovo zna da voli Znade i da boli 


Slovo kad se rađa bremena je lađa 
Gdje stići će ne zna Do sunca 


II bezdna 


ČETVRTO 


Ima slovo staro što će s jutra doći 
Ima slovo novo al nestaje 


S noći 

PETO 


U dimu ono U vatri U srcu što snatri 
U snu o slobodi U kamu U vodi 


U zvuku svakom U muku i gluhnji 
U vjen: I u 


Su mnji 


ŠESTO 


Neko slovo zlatno Neko slovo blatno 
Jedno iz okova Drugo od olova 


Ima slova mekih Veće ima jetkih 
Ima slova britkih ma od roda plitkih 


Slovo nekad slavi a radi o glavi 
Jedno sebe pravi Drugo se zaboravi 


Ima slovo nužno Volim slovo južno 
Slave slovo ružno Ako je 


Okružno 


19 
o 

DUBOKO 


Ovo slovo slogovo Ono slovo bogovo 
Slovo od aždaha I slovo bez straha 


Slovo trči za slovom Hvataju se u kolo 
Kad to drvo jelovo A to kolo jalovo 


Neko slovo staro Neko slovo novo 
Slovo što je bilo Što bit će I ovo 


Vidim samo slovo Leti do oblaka 
A čuo sam slovo Dublje nego 


Raka 


OSMO 


Ima slovo budno Ima uzaludno 
A oholo u kolo grede sred srijede 


Jedno slovo slogovo drugo slovo bogovo 
Jedno sebe pravi Drugo se zaboravi 


Slov je u duhu Slovo i u sluhu 
Slovo od aždaha 1 slovo bez straha 


Hoće i da snije Pa se negdje skrije 
Ali tako ne može Nek se za san 


Bije 

DEVETO 


Slovo je u grozdju Slovo i u gvozdju 
Slovo je u duši Slovo 1 u tmuši 


To je jedan jauk To je jedan san 
Slovo život sam je S više ljubve 


Da nam je 


KOLO 


O topole kolo igramo u tlapnji 
Dok nas kolo svuče sve do kože gole 


Tada čelom lupimo o zakone zida 
A slovo se javi oku da ga vida 


Pobacasmo bezdnu tmačne himbe skrinje 
Nek izjedu srebro crvi prah i inje 


Puzavice kad nam ocvjetaju lice 
Dođe slovo jedno svrh te nesanice 


Iz raspuklog lesa na krilima snova 
Putuju bezglasja do vrha nebesa 
Nitko nije bio Nikto nije bio 

Al je nekto 


Snio 

JEDANAESTO 


Ima slovo staro što će s jutra doći 
Ima slovo novo al nestane s noći 


Jedno živi za se Drugo 


Razdaje se 


DVANAESTO 


Ima staro slovo što glagoli svima 
Slovo novo ima što sam si ga skovo 


Ima jedno slovo U zvijezdama svijetli 
O njem taje noći O njem ćute pijetli 


Sad se traži slovo vječito da važi 
Možda pravo gnjije negdje 


I gdje nije? 

TRINAESTO 


Slovo grizu crvi Ono će ih strti 
Slovo je u krvi Slovo je 


U smrti 

RAZBOJIŠTE 


Sa dveri slova drevna 
otključaj teški lokot 

i glavu nujnu s nebom 
u tome hramu vjeri 


Bez lova u krv golu 
ležat će nijeme zvijeri 
na stolu puste usne 
zelen sazreti ćokot 


U dol gonjena ptica 
sletjet će da se sjati 

i ruka davno odbjegla 
ruci će da se vrati 


Suha se bila rozga 
neka se čisti do smisla 
na ročištima mozga 
da nada ne bi svisla 


Polovina će sebe 
sastat se s polovinom 
i tada nećeš znati 
šta bi sa onim vinom 


Šta bi sa onim vinom 
tad više nećeš znati 
al zlato natrag slatko 
tu kožu možeš dati 


Na razbojištu 
Nevinom 

PETNAESTO 


Neko slovo velmi staro Neko slovo mnogo novo 
Slovo što je bilo Što bit će Što viće I ovo 


Kad je svijet tijesan Kad je život nesan 
Slovo se ugnijezdi Tu 


U moju pjesan 


SAN 


Ima slovo tajno O sebi što šuti 
Tajni su mu snovi Tajanstveni puti 


Zbog tog slova čudnog odagnasmo ptice 
Zbog njega smo sada nagrdili lice 


U snu mekom lakom letimo ka plavom 
Probudi nas zemlja S krvavom smo glavom 


Zbog tog slova dragog živimo od snova 
Da nas slovo ovo na javi 


Ne ostavi? 

SEDAMNAESTO 


Slovo plavi gore Ono ore more 
Slovo stup plameni Slovo plam znameni 


Najveće je slovo što se samo sluti 
Najdublje je ono što u nama 


Cuti 


i gr 


OSAMNAESTO 


Neka slova stara Neka slova nova 
Razbijena Cijela slova raznog kova 


Ova slova bolna Ona slova bijela 
Unutra i spolja Puna 


Protuslovlja 


139 


140 


SLOJEVITO 


Ono slovo neuhvatno 
Znači dvore a bez vrata 
Slovo ono što ne hvata 
Dveri znači a bez brave 
Kad je cijelo da je djelo 
Ni primaći ni umaći 

Što nikome ne dijeli se 
Naći bijelo usred dana 
Ni dodati ni uzeti 

Crno znači usred noći 
Kako kada kamo kuda 
Da bi kao sunce sjalo 
Isto suho žuto zlato 

Ma hodilo blatištima 

Na sve strane 

Na sve rane 

Sve okato sve bogato 
Čisto suho žuto zlato 
Kako slovo moćno naći 
U nemoći neizmjernoj 
Ne mjereći vjerom mjere 
A da srcu radost biva 
Pod kožu mu 

U srce mu 

Ravno zaći 

Onom slovu neuhvatnom 
Ne vjereći vjerom mjere 
Slovo ono što ne hvata 
Da sve sanja i da sniva 
Srcu bola srcu slave 


aa 


U glavi se sunca naći 
A da srcu radost biva 
I iz njega nigdje maći 
Nigdje maći 

Tu ostati tu ostati 
Vjenčan s nebom onebiti 
Snebiti se 

Tu ostati tu ostati 
Umrijeti u toj klijeti 
Smrću svojom 

Tu postati 

DVADESETO 


Ooo 

Ovo ov ovo os ovo ol 

O oso 0 olo o ovo O OVOS 

Ovo solos ovo sovos ovo slovos 
Sov o volos sol o lovos o sovol 


O OI 
Oslovio ovolosi olosovi ovo slovo 


SLOVOSLAVLJE 


Od proslova do zaslova 


Mnogo noga mnogo slova 


Do proslova do zaslova 


Mnogo gloga mnogo boga 


Slova dobrog slavoslovlja 
slova gorkog slovoslavlja 

slova mnogog slovoslovlja 
slova ova protuslovlja 


U tom moru raznoslovlja 
bit će nešto pravoslovlja 


(Sačuvaj me molim ti se 
pričuvaj me 

mutne 

vode 

praz- 

NOs- 

lov- 

lja) 

Pa i slova kraj imaju 

te idimo tome kraju - 
znaš da slovo jest o slovu 
znaš da slovo jest u slovu 


A potonje potomu 


I k tomu 

DVADESET I DRUGO 


Ovo slovo osloviti 
suočice sučelice 


sučelice suglavice 
osloviti sve u lice 


ako oči jošte vide 
ako čelo jošte plamti 


ako čelo jošte plamti 
ako glava jošte pamti 


Ovo slovo prosloviti 

SLOVO O BOLESTI 


Kad je svijet tijesan 
Kad je život nesan 
Slovo se ugnijezdi 
Tu u moju pjesan 


Slovo stiha volim 
Volim ga i molim 
Molim ga i lovim 
Lovim ga 

I lomim 


Prav sam zdrav sam 
s njega 

tek kada 

obolim 


Tek 


kada 
obolim 

MODRA RIJEKA 


Nitko ne zna gdje je ona 
malo znamo al je znano 


iza gore iza dola 

iza sedam iza osam 

i još huđe i još luđe 

preko mornih preko gorkih 


preko gloga preko drače 
preko žege preko stege 


preko slutnje preko sumnje 
iza devet iza deset 


i još dublje i još jače 
iza šutnje iza tmače 


gdje pijetlovi ne pjevaju 
gdje se ne zna za glas roga 


i još huđe i još luđe 
iza uma iz boga 


ima jedna modra rijeka 
široka je duboka je 


sto godina široka je 
tisuć ljeta duboka jest 


o duljini i ne sanjaj 
tma i tmuša neprebolna 


ima jedna modra rijeka 


ima jedna modra rijeka - 
valja nama preko rijeke 

ČEONO I POTONJE 


Gdje je slovo ono što će da se rodi 
Gdje je ono slovo što će da se 


Zgodi? 


PORUKA 


Doći ćeš jednog dana na čelu oklopnika sa sjevera 
I srušiti do temelja moj grad 

Blažen u sebi 

Veleći 


Uništen je on sad 
I uništena je 
Nevjerna 
Njegova 

Vjera 


I čudit ćeš se potom kad čuješ kako 
Ponovno koracam 

Tih po gradu 

Opet te 

Želeći 


Pa tajno ćeš kao vješt uhoda sa zapada 
Moje žilište sažeći 

Do samog dna 

I pada 


I reći ćeš onda svoje tamne riječi 


Sada je ovo gnijezdo već gotovo 
Crknut će taj pas pseći 

Od samih 

Jada 


A ja ću začudo još na zemlji prisutan sniti 
Pa kao mudar badac sa istoka 

Što drugom brani da bdije i snije 
Sasut ćeš 

Otrov 

U moj studenac 

Iz koga mi je 

Piti 


I smijat ćeš se vas opijen 
Kako me više neće 
Biti 


(Ti ništa ne znaš o gradu u kome ja živim 
Ti nemaš pojma o kući u kojoj ja jedem 
Ti ne znaš ništa 

O hladnom zdencu 

Iz koga ja 

Pijem) 


Sa juga lukav robac prerušen kao trgovac 


Vinograd ćeš moj do žile sasjeći 
Pod nogama ubogim da 

Bude manje hlada 

I ponor 

Veći 


I više glada da ima 
U staništima 


A ja ću ti ovako iz daljine 
Svoju prastaru 

I pravu 

Istinu 

Izreći 


KA ET 


(Ti ne znaš ništa o znacima vinograda 
niti vinogradara 
njegovog 


Ti ne znaš vrijednost takvoga dara) 


Da tavorenje moje na tvrdoj zemlji 
Veoma je kratko 
Ali opako 


Ništeći njegove prave pojave 
Utvrduješ ti 

Upravo tako 

Njegove 

Jave 

X 

Njegove 

Sne 


Oružnik si najzad najstroži 
I istražnik božiji 

Krvav do očiju 

Do očaja 

Bijesan 

Od borbe 

Za žive 

I mrtve 

Robe 


Zapalit ćeš me znam na kraju priče 


Zapalit ćeš me znam 
Nba tvojoj presvetoj 


152 


I svijetloj 
Lomači 


Koja 
LJ 
Tebi 
Eto 
Već 
Niče 


A ja se na tome tvome strasnom 
I strašnome 

Stratištu 

Neću 

Niti 

Po- 

Ma- 

ći 


i bit ću vjeruj kao stanac kamen 
dok posao svoj ne svršiš 

i ne svrši 

posao 

tvoj 

plamen 


Taj kraj takav slavit će 
Tvoj trikrati 

Amen 

Amen 

Amen 


Na mome mjestu 
Ležati će pepeo 
Za kojim će se otimati žene 


Al ostat će zato poslije mene 
Na prvoj kamenoj gromači 
Iz nekih dobrih 

I bolnih ruka 

Procvala 

Cvjetna 

Poruka 


Kada učini ti se da cilj tvoja je 
Svrhi tvojoj najbliža - 
Znaj da jest 

I tijelo to 

Njegovo 

Bilo 

Samo 

Časita 

Njegova 

Hiža 

Ti tijelo njegovo tek uze 


A tijelo to bijahu za njega - 
Zatvor njegov 

I njegove 

Suze 


(Ne rekoh li ti već jednom 

Da o meni zaista ne znaš ništa — 

Da ne znaš ništa o mome luku i strijeli 
Da ništa ne znaš o mome štitu i maču 

Da nemaš pojma o tim 

Ljutim oružjima 

Da ne znaš ništa o mome bijednom tijelu 

Nit kakav on žarki plamen 
U sebi 
Ima) 


2, 

Cekam te 

Jer te znam 

Doći ćeš opet jednog dana 


(Zakleo si se čvrsto na to 
Na kaležu na križu na oštrici mača 


Pijan od pojanja prokletstva i dima tamjana) 


Pa 
Dođi 


Navikao sam davno na tvoje pohode 
Kao na neke velike bolesti 
Što stižu iz daleka 


Kao na goleme ledene i strašne vode 
Što donosi ih sve jača 

Ova noćna rijeka 

'Imača 


BILJEŠKE I RJEČNIK 


BILJEŠKE I RJEČNIK 
MANJE POZNATIH RIJEČI, FRAZA I POJMOVA 


Čovjek - to je njegov svijet. 


Naslov, kao i najveći broj stihova ove knjige, inspirisan je 
otkrivanjem zavičajnih medievalnih fenomena, u prvom redu 
stećaka, tih jedinstvenih spomenika u svjetskom krugu sepul- 
kralne i artističke prakse. U svoju sliku svijeta autor je JOŠ iz 
ranog djetinjstva upio upečatljivo doživljaj zagonetke fantastičnih 
predstava sa mramorja i isprepleo je vlastitim čuđenjem nad 
polivalentnim značenjem nerješivih upitnika i stvari, koje su se 
pokatkad opet otvarale na prvi odani pogled 1 prvi povjerljivi, 
bliski dodir. 

Bilješke koje slijede donekle će objasniti značaj, smisao i 
prirodu puteva jednog dugog traganja, sukobljavanja i 
sporazumijevanja. 


SLOVO O ČOVJEKU 


Satvoren — stvoren, izgrađen, načinjen 

otrenut od neba - čovjek bačen s neba na zemlju; čovjek kao 
pali anđeo, zarobljen u ljudskom tijelu (,inclusi in corpore") u 
stalnoj je težnji da se oslobodi nametnutih mu okova što su 
uslovljeni tijelom (Vidjeti i konzultirati: J. Ivanov Bogomilski 
legendi, Sofija 1923; Dr Aleksandar Solovjev Vjersko učenje Bosanske 
crkve, Zagreb MCMXLII; S. Pčtrement Le Dualisme dans U'historie 
de la Philosophie et Religions, Paris 1946. i Dr Dragutin Kniewald 
Vjerodostojnost latinskih izvora o bosanskim krstjanima, Zagreb 1949.) 
Za nas je ovdje najinteresantniji komentar A. Solovjeva o 
srednjovjekovnim glosama što ih je objavio M. N. Speranski 
mnogo ranije. 


157 


SLOVO O NEBU 
PRAVEDNIK 


Po legendi, pod starim kamenjem srednjovjekovnih 
bosanskih nekropola leže dobri ljudi, izginuli u borbi protiv 
svakovrsnog zla svoga vremena. Tamo gdje ima stećaka o kojima 
se vodi računa i koji se čuvaju -— ne pada krupa (grad). U sušnim 
ljetnim danima mramorje se obilazi s molitvom da dođe kiša. I 
autor ovih redaka obilazio je kao dječak nekropole Nekuk i 
Radimlju kod Stoca, u grupi što je molila za kišu. Žene su 
strugale neke stećke, tesane od meke miljevine, vjerujući da 
strugani prah liječi od raznih bolesti: 

Pod jednim stećkom stolačkog kraja, u predjelu srednjo- 
vjekovne Vidoške, ne zna se tačno pod kojim kamenom, zakopan 
je i Pravednik, nazvan tako zato što je ubijen u nekoj istrazi, 
masakru. Njegov glas leti prema nebu i letjet će sve dok ne bude 
uslišen. Taj glas se može ponekad čuti, ali tamo gdje ne vlada 
buka svjetine, u tišini, a može ga razabrati samo onaj koji i sam 
svojom mišlju, riječju i djelom teži tome da se pravda ostvari u 
svijetu. 

Navist - mržnja, zavist, pakost 

greb — grob; neki drugi i drukčiji svijet 

plino -— puno 

ot — od 

slovo = riječ, istina 

eže — ŠLO 

sul -— su 

brez — bez 

vražda — neprijateljstvo; svađa, mržnja, krv; parničenje o 
krivici 

aždahaka - (od staropers.) zmaj, aždaha (aždaja); zlo; simbol 
mraka i principa zla. Likovna predstava aždahe može se naći na 
nekim stećcima i starim bosanskim rukopisima (Veliki stećak iz 

Zgošće u lapidariju Zemaljskog muzeja u Sarajevu ima najljepšu 
skulpturu zmaja.) Uporediti: Apokalipsa XII, 9. Vidjeti: O. Bihalji 
Merin 1 Alojz Benac Stećci, Beograd 1963. 

bo — jer 

rastepu -— rastrgnu, raznesu 


PREPOZNAVANJE 


Ubo - dakle, jer 


ZAPIS O LOVU 


Ozor = svanuće, zora 

zahod - zalazak sunca, zapad 

velje — velike, strasne 

razboj - sukob, bitka; mjesto bitke 

haran = pohvalan, vrijedan, cijenjen 

nevidimo — neshvatljivo, nepoznato; nevidljivo 

kovač - klesar (skulptor) koji je radio reljefe i natpise na 
stećcima i ostalim lapidarnim spomenicima. Kovač Grubač 
je jedan od najpoznatijih majstora koji je svoje radove potpisivao. 
Djelovao je sredinom XV vijeka, u okolini Vidoške. Radovi 
njegove škole zapaženi su u Boljunima, Opličićima i drugim 
nekropolama toga kraja. Pokopan je na Boljunskom grobištu, 
a njegov epitaf uklesao je Obrad. 

Nekako u isto vrijeme i u istom kraju djelovao je 1 Se - 
m o r a d, koji se potpisivao kao dijak a ne kovač. 

kdmi - nadgrobni spomenici od kamena, poznati pod 
raznim imenima (kao stećci, biljezi, mramorovi, mašeta, itd.). 
Otuda ,pokamenovati" umjesto , podići spomenik". Figuracija i 
ornamentika na grobnom kamenju je raznovrsna i ima 
polivalentnu, često ideogramsku simboliku. (Vidjeu: R. Gilles 

Le symbolisme de Uart religieux, Paris, 1924, kao i radove na ovu 
temu A. Solovjeva.) 


MOLITVA 


Samo neznatnom, skoro nezapazivom izmjenom bosanski 
su krstjani intervenirali u crkvenim rukopisima kojima su se 
služili. Tako u Daničićevom evanđelju umjesto ,jedinočedni sin" 
stoji ,inočedni", umjesto , hljeb naš nasušni" stoji ,hljeb naš 
inosušni daj nam danas". Čitali su knjige Novog zavjeta, a molili 
samo Očenaš (sa navedenom izmjenom, dakle u svojoj verziji 
shvatanja , hljeba"). Gotovo svi njihovi rukopisi sadrže Apokalipsu 
i Ivanovo evadelje, naročito početak tog evanđelja sa mističnom 
frazom: ,Od iskoni bje Riječ i Riječ bješe u Boga i Bog bješe 
Riječ" (Vidj. Kod Vuka). Na ovaj početak o Logosu upozorava 
Hegel kao na važan podatak za shvatanje suštine učenja prvobitne 
crkve (Vidi G. W. F. Hegel Worlesungen tiber die Philosophie der 
Geschichte, Stuttgart 1939). 


ZAPIS O VREMENU 


Na grobnoj ploči Stipka Radosalića u Premilovom polju 
kod Ljubinja uklesan je polumjesec — lađa koja bi trebalo da ga 
preveze u pravi, vječni život. Dvostih ,, Davno ti sam legao i vele 
ti me je ležati" epitaf je na Stipkovom kamenu. 


ZAPIS NA DVIJE VODE 
Vavijek — uvijek, kroz čitav Život 
Zitije - ŽIVOt, ŽIVOtOpis 
sije — OVO 

bugario - tužio, oplakivao 

brijeme — starost; potonje vrijeme 

nitkor = nitko (niko), javlja se u starijem obliku kao niktor 

ništor — ništa 

bratija — braća (od starosl. bratrija) 

dojdu - dođu 

pohodu - pohode 

sunčana počivališta - drugi svijet; vječna svjetlost, blaženstvo 
za čiste i pravedne. 


Posljednja dva stiha iz pjesme Zapis na dvije vode (2) uklesana 
su na desetine spomenika, u raznim varijantama. Stihovi su 
proizašli iz narodne mudrosti o prolaznosti života, a njihov sadržaj 
oblikovan je 1 zasvjedočen još u antičko doba, nastavljen u raznim 
varijantama i kasnije, do Vijona i Šekspira. Epitaf na grobu 
Radojice Bilića, koji je inspirisao pisca ovih redaka da napiše 
svoj Zapis, napisao je i potpisao dijak Veseoko Kukulamo- 
vić. Epitaf je uklesan na kamenu u Starom Selu, naselju između 
Donjeg Vakufa i Jajca (Vidj. M. Dizdar Stari bosanski epitafi, Sa- 
rajevo 1961). 


RADIMLJA 


Lokalitet pod imenom Radimlja je najkompletnija i 
najzanimljivija, iako nije i najveća nekropola srednjovjekovne 
Bosne. Pored tzv. profanih motiva (lova, turnira i sličnih) na 
Radimlji su zastupljeni i mnogi motivi jedne drevne fantastične 
simbolike, zajedničke većini nekropola stare Bosne (u koju je 
bio uključen dio Dalmacije do Makarske, Splita i Šibenika, 
nadalje istočno, srpsko Podrinje i današnje zapadna Crna Gora): 
sunce, mjesec, sunčani krst, loza, štit, svastika, arkade - vrata, 
itd. 

ruka 


Motiv ruke, naročito prema nebu ispružene, veoma je čest 
u kamenu. Ako je kombiniran sa simbolima sunca, MJESECA i 
zvijezda, onda označava adoraciju, jer su nebeska svjetlila lađe 
za putovanje duša pravednika, krstjana, u vječni svijet. Najstariji 
meni poznati motiv ove vrste primijetio sam na Kulinovoj ploči 
iz Muhašinovića, s kraja XII vijeka, koja se sada čuva u Zemalj- 
skom muzeju u Sarajevu. Veoma je slična motivu sa sarkofaga 
iz Domozana u južnoj Francuskoj, katarskog porijekla. Radimske 
predstave ruke ispružene prema nebu potječu iz sredine XV 
vijeka. 

Motiv ruke na nadgrobnjacima nije iščezao sa nestankom 
Crkve bosanske. Na jednom nišanu iz XVI vijeka na Alifakovcu 
u Sarajevu i danas se može vidjeti lijepo izvedena predstava 
ispružene ruke prema nebu i mjesecu na njemu. 


leza i. njene Tozge 


Az esam — ja sam 

loza - čokot 

vsaku rozgu - vaku lozu, svaki trs, svaku granu 
glagoljah - govorih 

Stihove 3-8. uporedi sa Iv. XV, 1-4. 


sunčani Hristos 


Zakonici — redovnici, svećenici; crkvena birokratija 

raširivši ruke - Mesija nije otkupitelj nego utješitelj, nije 
imao ljudsko tijelo nego je bestjelesan, nije razapet nego je samo 
raširio ruke i tako napravio znak križa (doketizam). Bosanski 
krstjani su zato priznavali samo simbol krsta, a ne raspelo ili 
bilo kakvo drugo opredmećenje krsta. 

Stup sunčani - nebeska svjetlost; vječito sunce. Na kamenim 
sarkofazima često se prikazuju stubovi raznog oblika i nad njima 
simbol sunca. Kao što je ispružena ruka čežnja pokojnika da 
dospije na Sunce, tako je i sunčani stub idenufikacija te čežnje. 
U vezi sa ovim trebalo bi uporediti Manesove psalme kod Alberrya, 
kao i grčke i raške anateme. Vidjeti i Herakleidesove himne u C. R. 
Alberrty A manichaean Psalm Book, Stuttgart 1938 (str. 167. i 195- 
196). O kultu Sunca postoji velika literatura, te nije naodmet 
pročitati poglavlje /stočnjačke religije na Zapadu u djelu DŽ. 
Frejzera Zlatna grana (,,Kosmos", Beograd, 1937). 


vrata 


Vidj. Mat. VII, 141 Alberry c. dj. Str. 6 


vijenac 

Uporedi Apokalipsu (Otkrivanje u Vukovom prevodu). 
Motiv vijenca na stećcima identičan je sa ,vječitim i trajnim 
vijencem" (coronae immarcesibiles) u bečkoj Tajnoj knjizi — njima se 
nagrađuje pravedan čovjek. 


Četvrti jahač 


Vidj. Apokalipsa i, 3; XI, 18 i XII, 12 


bbbb 


Trzan = trg; borilište 
pseći lavež - aluzija na dominikance kao istražitelje hereze 

Dominikanski red osnovao je Dominikus de Gucman u Tuluzi 
1215. godine, u središtu katarskog otpora protiv feudalističke 
oficijelne crkve i u vremenu progona katara. Dominikanci su 
sebe smatrali božijim psima (domini kan) i tom metaforom bili 
ponosni. 

Pišta — pića, hrana (od stsl.) 

sumnjen — onaj koji sumnja, skeptičan 

Na Radimlji su sačuvana 133 stećka, od kojih je jedna 
trećina ukrašena ornamentima i likovnim predstavama, a samo 
na pet se nalaze natpisi sa veoma jednostavnom sadržinom u 
kojoj se daju najosnovniji podaci o pokojniku. Za utjehu, zbog 
ovog siromaštva ikonografija je veoma bogata i pruža gledaocu 
sa maštom velike mogućnosti za interpretaciju. Tako je i autor 
ovih redaka, stojeći kod Malog stećka na kome su urezana četiri 
pismena (BBBB) o kojima još niko nije utvrdio šta znače, poku- 
šao da prodre u tajnu klesarove i dijakove inspiracije. A. Benac 
misli da se na ovome stećku, ispod figure čovjeka sa ispruženom 
rukom, potpisao dijak Bolašin Bogačić dva puta sa incijalima 
svog imena (Radimlja, Sarajevo 1960). 


SUOČENJE 


Kao da se umorio od eshatoloških spekulacija svog 
vremena, Dražeslav dijak, rodom Bojić, ,nadvorni pisac" bana 
Stjepana Kotromanića I i kasnije bana i kralja Tvrtka, u povelji 
upućenoj Dubrovčanima 1. juna 1367. napisat će ,svojom rukom 
malokoristnom" rezignirano: , Zemlja mi je mati a otačstvo mi je 
grob, od zemlje jesmo i u zemlju unidemo!" (Fr. Miklošić 
Monumenta serbica, Vienae 1858, str. 176). 


BROTNJICE 


Brotnjice su lokalitet kod Dubrovnika, odnosno Cavtata, 
na kome se nalazi jedinstven bosanski spomenik, sa veoma živim 
reljefom i značajnom figuralnom ornamentikom, simboličkog 
karaktera. 

Redak od 17. do 20. uzet je u ovu pjesmu iz Molitve ot treska 
ot groma ot bijesa i ot grada, napisane krajem XV vijeka kao zapis 
(apotropaia, hamajlija) za stanovnike ,meteha kunovskog", bivše 
,krstjane" — oni su tada bili napustilis staru vjeru i već nose 
strana, islamska imena, ali nisu bili još uvijek napustili svoja 
stara vjerovanja. Vidjeti: M. Dizdar Stari bosanski tekstovi, str. 296 
(423), Sarajevo 1969. 

Zapreštaju vam - prijetim vam (zaklinjemo vas kod 
Truhelke) 

vasemim — svim 

urilo, rapailo, epimil, rumil - imena nečastivih 

meteh — kraj, kotar, oblast 

sokolar - ličnost na dvoru raške gospode, starješina koji 
vodi brigu o lovcima sa sokolom i pošti pomoću sokola 

gospar - dubrovački i mletački gospodin 

agalar - pripadnik novog sloja posjednika u krajevima što 
ih osvojiše Osmanlije; aga 

angeluš, ancilijaš, cernicaš, akomiraš- imena nečastivih, prema 
komentaru Ć. Truhelke 

zgura i providura - mletačkih službenika i namjesnika 

vodonosac - pežorativno za Jovana Krstitelja kojeg su 
krstjani odbacivali jer je krštavao vodom. Oni su kao i francuski 
katari, ili kao bugarski bogumili, imali ,duhovno krštenje" 
polaganjem evanđelja na glavu i čitanjem Očenaša sa njegovim 
specifičnim izmjenama. Vidj. u cit. dj. A. Solovjeva. 

lipov krst - materijalni lažni simbol. Taj izraz se i danas 
može čuti u nekim krajevima Bosne. 


vjera u koju ja vjerujem - tako su posredno označavali svoju 
religiju krstjani, a takvo određenje tolerirala je i dubrovačka 
kancelarija prilikom potpisivanja ugovora i ostalih pravnih akata 
i tako činila razliku od ostalih religija. 

a on nema uha - aluzija na način kažnjavanja bogumila i 
drugih pripadnika dualističke hereze. Vidjeti: D. Sp. Radojčić 
Antologija stare srpske književnosti, Beograd 1960 (str. 29, 68, 76). 

on nema uha ni glasa -— isto, 

glas su mu iščupali - iščupali su mu jezik (isto) 


SLOVO O ZEMLJI 


ZAPIS O JEDNOME ZAPISU 


Jedan broj starih bosanskih natpisa u kamenu urezivan je 
na čudnovat način -— kao da normalnu sliku pisma čitamo iz 
ogledala. U ovim natpisima pisanje ne ide samo sa desne strane 
nego je 1 čitav tekst okrenut prema dolje. Zato se takvi natpisi 
mogu čitati samo pomoću ogledala, odnosno fotografirati u 
samom ogledalu, kako bi se pronašao pravi original. Ovaj 
fenomen otkrio je prvi Ć. Truhelka (vidi: Bosančica, Wien 1914). 
Neki istraživači pripisivali su ovaj način pisanja neukosti klesara, 
kao da su oni tobože kao nepismeni ljudi samo preslikavali ori- 
ginal teksta, te su ga okretali pri tome naopačke. Takva mišljenja 
su bez ikakve osnove, jer bi u takvom slučaju klesanja sama 
slika teksta bila drukčija. Čudnovata praksa bosanskih klesara 
(kovača) ima vjerovatno nekakav dublji smisao koji do sada nije 
odgonetnut. 

S PODIGNUTOM RUKOM 


Pametar - čovjek koji pamu, najstariji čovjek u naselju; 
historičar 


ZAPIS O PRIJESTOLJU 


Iz glosa Srećkovićevog rukopisa (koje potvrđuju navode i 
optužbe inkvizitora rimske i istražitelja carigradske crkve) vidi 
se da su krstjani smatrali sebe nasljednicima apostola Petra i 
,apostoloskom crkvom". Po njima su pape uzurpirale i izopačile 
crkvu i zato papu nazivaju ,ekonom Sotone", ,starješinom Soto- 
nine crkve", ,namjesnikom dijavola", itd. A njegove redovnike 
,zakonicima koji otpuštavaju čovječeske grijehe i tako gube 
ljudske duše" (Vidj. Kniewaldovo ranije citirano djelo). 


ZAPIS O PETORICI 


Hiža - kuća 

živica - plot od živog bilja i trnja; život 

ižzica - aluzija na nametanje tuđe vjere i vjerovanja, fonem 
Y u staroslovenskom, koji su Bosanci veoma rano izbacili iz svog 
pisma kao nepotreban, u stalnoj težnji da stvore svoje pismo, 
prilagođeno živom narodnom jeziku i njegovom izgovoru. 

Pjesma Petorica napisana je prvi put negdje na prelazu 
između 1941. i 1942. godine starom leksikom, kojom se i for- 
malno povezuje vremenski udes našega čovjeka kroz historiju — 
uvijek su ga lovili i kažnjavali, pa i u vremenu pisanja ovih stihova, 
i to naročito okrutno. U manuskriptu pjesma je bila napisana 
bosanskim aljamo pismom, kako bi se za svaki slučaj stekao utisak 
da se radi o nekom vjerskom tekstu, zbog tadašnje opasnosti 
progonitelja. 

Naknadno, prilikom boravka u Berlinu 1958. godine, 
naišao sam na pjesmu sličnog nadahnuća -— zato Zapis o petorici 
posvećujem Bertu Brehtu. 


SLOVO O SINU 


A on osta tavnu vranu -— osta nesahranjen, jer je odveden i 
ubijen od neprijatelja 

slovo koje će se skameniti - riječi koje će poslužiti kao epitaf 
u kamenu 


ZAPIS O ODLASKU 


Nesoh — nosih, donosih, stekoh 

končina — kraj, konac, smrt 

ništi — bezvrijedni, beznačajni, skromni 

Vidj. M. Vego Zbornik srednjovjekovnih natpisa BiH (1, 6) 


ZAPIS O VITEZU 
Ne poiska - ne zatraži, ne zaželi, ne poželi 


Temže — stoga, tako da 


ZAPIS O ČASTI 


I da je vidimo vsakome komu se podoba - i da je poznato 
svakome na koga se odnosi (tipična fraza na početku bosanskih 
povelja) 

Rusag - zemlja, država (metateza od mađar. orszag) 

Satnija - odred stotine (množina od stsl. s't) 

komornik - rizničar (praefectus, aerario) ponekad se naziva 
i protovistiarom (vrhovni nadzornik riznice) 

kaznac - blagajnik; visoki službenik koji ima dužnost da 
preko svojih organa utjeruje sva novčana potraživanja u zemlji i 
van nje 

tepčija, tepačija - najviši dvorski plemić kao vaspitač mladih 
plemića za dvorsku i vojničku službu; zapovjednik dvorskih 
oružanih odreda 

peharnik - majstor ceremonija i organizator svetkovina i 
gozbi; kraljev vrhovni konobar 

veliki dvorski vojevoda — dvorski knez; najveći dvorski 
dostojanstvenik (praefectus aulae, palatinus) 

veliki vojevoda bosanski -— glavni vojskovođa zemlje; 
najuticajnija ličnost u zemlji poslije kralja 

dukatar - službenik koji se brinuo o sakupljanju poreza u 
narodu, godišnjeg poreza od jednog dukata na kuću 

mitničar = carinik 

globar — izvršilac novčanih kazni 

_ katunar - predstavnik vlaških i ostalih polunomadskih 

plemena i skupina stanovništva (od arban. katun - selo) 

otroci - djeca 

inimi - drugim, ostalim; nepoznatim 

stavilac - pravnik; šef kancelarije; sastavljač ugovora i 
rješenja (s obzirom na njihovu pravnu stranu) 

dijak -— pisar, pisac; postojali su dijaci raznog ranga prema 
mjestu koje su obavljali, a sastavljali su osim povelja 1 razne 
natpise, zapise, prepisivali duhovne knjige unoseći u stare tekstove 
narodni govor, itd. Veliki broj dijaka ostao je anoniman, ali se 
zna i za imena izvjesnih što su za sobom ostavili potpise na 
marginama evanđelja, povelja, pod epitafima i sl. 

lastan - obmanjivački, prevaran; bezbrižan; parazitski 

poveljenije -— povelja, naredba, zapovijed, ugovor; svaki 
pravni akt vladara izdan pismeno iz dvorske kancelarije 

ZAPIS O NADI 


Na zidu blagajske tamnice kod Mostara donedavno je bio 
sačuvan natpis jednog zatočenika, čiji početak glasi: ,,A se pisa 
Vrsan Kosarić, sužanj koji se ne raduje..." Njegovu misao kao 
da je iznenada prekinuo udarac mača ili sablje. 


ZAPIS O NESPINI 


Nespina — onaj koji je budan, koji bdije, koji ne spa- 
v a. Postoji i takvo vlastito ime. Nadgrobna ploča velikog kaznaca 
Nespine nalazi se u Zemaljskom muzeju u Sarajevu. 

badac - onaj koji bdije; budni stražar u državi cara Dušana; 
ovdje: uopće onaj stražar koji čuva zakonitost, skrojenu protiv 
slobode mišljenja 

ašte - ako 

vds — selo, naselje 

nikagdar - nikada 

riječ dobra — riječ što je kažu dobri ljudi, heretička misao 
(U Dušanovom zakoniku babunska riječ) 


GORČIN 


Napisanu negdje 1954. godine, ovu pjesmu pročitao sam 
na Plitvicama 1956, na inzistiranje Vesne Krmpotić. Iz 
ruku pjesnika Vaska Pope i Radonje Vešovića dospjela je u 
časopise Delo i Susreti, a odatle kao i iz publikacije sa Plitvičkog 
festivala poezije, preštampavana je mnogo puta u raznim 
povodima i u raznim edicijama. 

U antologiji savremenih jugoslavenskih pjesnika 
Dragoslaaa Adamovića našao se i Gorčin (Vidjeti: Koju 
svoju pjesmu najviše volim, Sarajevo 1958) a u mom odgovoru na 

zadano pitanje, između ostalog stoji i ovo: ,Godinama me muči 
fenomen srednjovjekovnog čovjeka Bosne (zbog kojeg su anđeli 
pocrnjeli, a Satanel dobio nove bore). Satima sam stajao pred 
stećcima nekropola ove zemlje, smještenim pod noge prastarih 
šuma. Sa kamenih gromada ulazili su u mene raznoliki simboli 
sunca, isprepletenog bilja i ispruženih ljudskih ruku. Noću sam 
opkoljen zapisima sa margina starih knjiga čiji redovi vrište 
upitnicima apokalipse. U pohode mi tada dolazi spavač ispod 
kamena. Njegove blijede usne od miljevine otvaraju se da bi 
njegov nemušti jezik postao zvučan. U njemu preopoznajem 
sebe, ali još nisam siguran da sam na putu skidanja plašta sa ove 
tajne..." 

Od pjesme o Gorčinu do knjige Kameni spavač, koja je već 
u navedenoj izjavi na jedan način najavljena, put nije bio ni ravan 
ni kratak. Neposredni povod za brži rad na knjizi dao mi je 
televizijski reditelj i snimatelj Jan Bera n, koji je tražio od 
mene rukopis za snimanje poetske emisije pod naslovom Pjesma 
o Gorčinu. 


ZAPIS O ŠTITU 


Mnogobrojne štitove na stećcima neki hsitoričari smatraju 
heraldičkim amblemima, a neki misle da imaju simbolički 
karakter, naročito oni kulturni historičari koji su se bavili 
uporedo sa više istraživačkih disciplina. Po njima, to bi bili ,, štitovi 
spasenija" (Vidjeti: Psalmi XVIII, 35 i XXXV, 2-3). 


HIŽA U MILAMA 


Mile - jedno vrijeme sjedište velikog djeda Crkve bosanske. 
U njemu je vjerovatno Tvrtko krunisan za bosanskog kralja (a 


kao kralj Srpske zemlje, čiji je znatan dio zadobio, krunisan je u 

Mileševi). Djedovska hiža vrijedila je kao sigurno utočište (jus asili) 
za sve one koji su progonjeni i u njoj zatražili zaštitu. 

krepost - tvrđa, snaga, samopouzdanje 

dost - prijatelj, namjernik, putnik 

gost, strojnik, starac - redovnici Crkve bosanske, , savršeni" 
(za razliku od običnih pristalica te crkve, ,mrsnih ljudi") 

krstjanin, krstijanin — vjernik, pripadnik Crkve bosanske, 
bogumil 

zakoni zakonika - regule rimske crkve; zakoni koje su u 
praksi provodili istražitelji (inkvizitori) 

koje su tri proklinjali - javno proklinjanje pripadnika Crkve 
bosanske (Vidjeti: Spisi svetog Save i Stefana Prvovenčanoga, preveo 
L. Mirković, Beograd, 1939). 


BLAGO (Pastir Pastirici kao i Kralj Kraljici) 


Odbacivanjem prefiksa na svakom slogu svake riječi u 
tekstu (ovdje li) dobijamo dvostih, izražen na način narodne lirske 
pjesme u desetercu: 


Blaga nema do očinjeg vida - 
Draža si mi od očiju, draga! 


Ima desetine 1 stotine mogućnosti da se racionalnim 
sredstvima, dosljednim stavljanjem prefiksnog (ili sufiksnog) 
dodatka, kao i metatezičkim postupcima, svaka riječ drukčije, 
na više načina kaže, a tako izgovoreni ili napisani tekstovi 
dobijaju zvučnost i melodičnost magijske snage, dok sadržina 
ostaje bazična, uvijek ista, ali se ne odgoneta tako brzo i lako. 
Tom igrom sakrivanja pravog smisla stiha (izjave, misli, rečenice) 
bave se i danas pastiri, a tragovi takvog izražavanja (koje je u 
prošlosti bilo sigurno rasprostranjenije) vide se i iz sačuvanih i 
zabilježenih narodnih pjesama (pronađite kod Vuka: Srpske 

narodne pjesme, knjiga i). Ovaj drevni način itražavanja i sakrivanja 
prisutan je kao jedan od njegovih značajnih elemenata i u 
savremenom književnom stvaralaštvu, naročito u modernim 
književnim pokretima novog izraza: dadaizmu, nadrealizmu, 
letrizmu. Komparacija nije nimalo slučajna -— adekvatna je 
situacija i u likovnoj umjetnosti, prezasićenoj akademizmom. 
Taj likovni moderni izraz prožima se danas sa prastarim likovima 
izrazom i postupkom iščezlih ili primitivnih civilizacija. Letrizam 
i neki drugi književni pravci služe se onomatopejom kao jednom 
od njegovih bitnih instrumenata. Međutim, na svijetu ništa nije 
novo. Još je Aristofan u Pticama, tražio osnovnu melodiju iz 
sazvučja ptičijeg kontrapunktalnog orkestra. Naša narodna 
poezija puna je ,letrizma" i ja ne krijem činjenicu da nju radije 
osluškujem nego tekovine nekih novih ,izama". Tako sam u svoje 
vrijeme objavio Kažu o kokoški koju priča Sretan ne očekujući da 
će taj tekst dočekati bilo kakvu dobrodošlicu. I zaista, odmah su 
se javili oficijelni 1 oficiozni (h)umorisu, olinjali od otužnih 
viceva na račun rečenih direktora, konobara i umjetnika, 
pokušavajući na svojim radio-stanicama i u svojim listovima da 
omalovaže, ismiju i proglase imbecilnim ono što ne mogu da 
prihvate zbog svoje vlastite imbecilnosti. Svakako, postigli su 
sasvim suprotan efekat, a u povodu toga je dr Ivan Esih napisao 
osvrt o poeziji ove vrste, kao svoj , prilog teoriji književnosti" 
(Vidjeti: Onomatopeja u poeziji - Mak Dizdar i Jan Koržinek, Život 
4, 1962). O ovoj temi rekoh nešto više zbog dvije slične pjesme 
koje sam uvrstio u ovu knjigu (Blago i Slovo o smijehu). 


RAZMIRJE 


Ban Stipan Drugi - Stjepan II Kotromanić 

Tvrtko, Dabiša, Jelena Gruba, Ostoja - bosanski kraljevi 
bnetački - mletački 

ungarska - ugarska, mađarska 

turačka - turska 

SLOVO O SMIJEHU 


Mravac - artista i začinjavac sa dvora hercega Stjepana 
Vukčića u Blagaju. Nastupao je u Dubrovniku, na pokladnim 
svečanostima. Takvi artisti postojali su na svim značajnim 
dvorcima, a imali su svoje mjesto i na dvoru bana, odnosno kralja. 
Tu tradiciju sačuvali su bosanski feudalci i u vrijeme turske 
dominacije te je u Dubrovačkom arhivu zabilježen slučaj da neki 
vojvoda Ali-beg šalje svoje ,glumce" u Duborvnik, na festu sv. 
Vlahe. 

Osim epitafa i rijetkih natpisa druge vrste na kamenim 
spomenicima, te nekoliko glosa na marginama evanđelja koja 
su se čuvala kao crkvene knjige, stvaralaštvo bosanskih dijaka i 
drugih pisaca nije bilježeno i čuvano, ako se izuzme ono malo 
stihova koji su kasnije djelimično ušli u djela nekih dubrovačkih 
literata kao proizvod anonimnih pisaca. Pjesma se prenosila 
usmeno i tako ostala dio usmene, narodne književnosti. Nije 
slučajno da je na tlu Bosne zato 1 zabilježen najveći broj lirskih 
narodnih stihova najveće književne vrijednosti - imena autora 
izgubljena su u tami vijekova, ali njihova riječ živi među nama 
do danas. 

Pored ljubavnih 1 drugih lirskih pjesama, začinjavci su 
recitovali i šaljive, satirične pjesme. Ja sam pokušao ovdje da 
rekonstruišem takvu jednu pjesmu na osnovu svog shvatanja i 
bio slobodan da je pripišem Mravcu iz hercegovačkog Huma. 

Vidjeti: Fragmenti iz kulturnog života srednjovjekovne Bosne 
Ante Babića (Radovi Filozofskog fakulteta, II, Sarajevo 1964). 


ZAPIS O ZEMLJI 
U zaglavlju su, ako motto, stihovi Ianusa Pannoni u- 
sa (Ivana Česmičk o g) koji u prevodu Nikole Šopa sa 


latinskog glase: 

Bijaše dio Ilirije, koji sad Bosna se zove, 

Divlja zemlja, ali bogata srebrnom rudom. 

Tu se dugom brazdom nisu prostrana pružala polja, 
Ni njive, koje bi obilnom rađale žetvom, 

Nego surove gore, nego sure, nebotične stijene 

I visoke kule na vrletnom stršeći bilu. 


Već preko stotinu godina oficijelni naši historici pišu kako 
je Bosna pala bez otpora, a zna se da se uporno odupirala blizu 
stotinu teških ljeta najmoćnijem taadašnjem svjetkom carstvu. 
Zna se da su Bosanci prvi veći sukob s turskom silom imali i 
pobjednički priveli kraju 1388. kod Bileće, godinu dana prije 
boja na Kosovu u kome su i sami u velikom broju učestvovali, 
pomažući kneza Lazara, kao što su ga pomagali s uspjehom u 
bici na Pločniku, a da je posljednje bosansko-humsko uporište 
Novi na moru (što ga podiže kralj Tvrtko i kao Sv. Stjepan, čije 
je ime kasnije promijenjeno u Herceg-Novi) izgubljeno 1486. 
Evropa, koja je kroz tri stoljeća u tu ,zemlju nevjerničkog korova 
i trnja" slala samo uhode, palikuće, robce i inkvizitore (Vid. 
Miroslav Krleža Bosanske medijevalne teme, Život 4-5, 1965) zlurado 
je slušala glasove kako propada iz dana u dan to zlehudo 
kraljevstvo, vjekovima napadano sa svih strana. Trgnuo se u 
posljednji čas papa Pio II, mirskim imenom Silvio Enej 
Pikolomini, ali kako je prošla njegova vojna avantura, najbolje 
će reći drug sa studija ovog poznatog humaniste, Ivan Čes- 
mički, u jednom epigramu (De pontific, in expeditione mortus): 


Dok Pijo II na Turke se digao, boj sveti spremao, 

Dok rat je već bjesnio, a tromi skup gospode drijemao, 

Dok je Zapad i Sjever sav se predvodnikom hodio, 

- Dok je on spremao brodovlje, dok digao jedra da 
odbrodio, 

Na jadranskoj obali u Ankoni, kob ga zateče, 

Smrt gromoglasni put mu presiječe. 


Iako si pobjedi silnoj se varavo nadao, 

Brižne Rime, nemoj da bi se na sudbu jadao. 

Ne žali njegov prekinuti put, jer to što se samo digao 
Malo je, no još bi manje bilo — da je stigao! 


Bosni je bilo suđeno da sanja o pravdi, da radi za pravdu i 
da na nju čeka, ali da je ne dočeka. 

Rječnik manje poznatih riječi sačinjen je u glavnini po 
Vuku, Daničiću i Rječniku JAZU, a riječi uzete iz povelja, 
epigrama i glosa protumačene su sličnim riječima koje se još 
nalaze u savremenim slavenskim jezicima, te iz nekih oskudnih 
priručnika. 

BILJEŠKA O PISCU 


MEHMEDALIJA MAK DIZDAR, 
jedan od najvećih bošnjačkih i bosansko- 
hercegovačkih pjesnika, rođen je u Stocu 
1917. godine, gdje je završio osnovnu 
školu. U Sarajevu je završio gimnaziju i 
do kraja života ostao u tom gradu. 

Prvu knjigu je objavio kao devetnae- 
stogodišnjak (1936) - bila je to pjesnička 
zbirka Vidovopoljska noć. Zatim slijede 
Plivačica (1958), Povratak (1958), Okrutnost 
kruga (1960), Koljena za madonu (1963), 
Mitiijetilje (1965), Kameni spavač (1966), Ostrva (1966), Poezija 
(izbor) - (1968), Modra rijeka (1971). 

Izabrana djela Maka Dizdara objavljena su 1981. godine. 

Mak Dizdar je bio dugogodišnji urednik časopisa Zivol. S 
posebnom ljubavlju se bavio pitanjima stare bosanske književ- 
nosti. U Životu je štampao stare bogumilske epitafe. Za bosansko- 
hercegovačku kulturnu istoriju izuzetno je važno njegovo djelo 
Stari bosanski tekstovi (1970). 

Mak Dizdar se bavio i kritikom i esejistikom te priređivao 
izbore pjesama (Panorama savremene bosanskohercegovačke poezije, 
1961). Objavio je i više tekstova koji pomažu razumijevanje 
njegovih pjesama (Dnevnici, 1960, Nečitak svijet, 1961, O starim 
bosanskim tekstovima, 1968) i Pečatom zlatnim pečaćeno - o bosanskim 
legendama, 1968). 

Umro je 1971. godine. 

DJEČIJI 
KLUB 
ČITALACA 
PATULJAK 


Ja sam patuljak i po menije nazvan jedini dječiji klub čitalaca 
u Bosni i Hercegovini. Bilo bi mi drago da se i ti učlaniš! 

Kako ti se dopala ova knjiga? 

Zeliš li pročitati još neku knjigu od istog pisca? 

Zeliš li nabaviti neku lijepu knjigu za sebe ili za poklon 
nekome (na primjer za rođendan)? 

Želiš li da u tvojoj školi gostuje neki dječiji pisac? 

U tome ti može pomoći Dječiji klub čitalaca Patuljak. On će 
ti omogućiti: 


e Da nabaviš knjigu s autogramom pisca 

e Da učestvuješ u izboru dječijeg pisca godine 

e = Da sudjeluješu nagradnim igrama i da možda dobiješ neku 
nagradu 


Ko može biti član Kluba? Svako ko u toku godine kupi 
najmanje jednu knjigu ili slikovnicu! 

Svaki član dobija člansku kartu, a u svakoj knjizi koju kupiš 
preko Kluba dobićeš dopisnicu pomoću koje ćeš glasati za pisca 
godine i učestvovati u nagradnoj igri. 

Kako ćeš dobiti člansku kartu? Jednostavno! Javi se 
predsjedniku Školskog kluba čitalaca Patuljak i on će ti pomoći. 
Ako u tvojoj školi još uvijek nema Kluba, onda se javi na naš 
telefon/telefaks u Sarajevu: 033/460-765 ili nam piši na adresu: 


DJEČIJI KLUB ČITALACA PATULJAK 
Eniza Cocalića 4 


71000 SARAJEVO 


| 


) 


Izdavač: 
IK BOSANSKA RIJEČ, Sarajevo 
u saradnji sa IK BOSANSKA RIJEČ - DAS BOSNISCHE WORT, 
B. Rorić e. K., Wuppertal 
(Adresa u BiH: Eniza Cocalića 4, 71000 Sarajevo, tel/fax 033/460-765, 
u Njemačkoj; Postfach 24 02 48, D - 42232 Wuppertal, tel/fax 0202/648-0556) 


E-mail: ivroricObih.net.ba - Internet: www.bosanskarijec.,de 


Prvo izdanje, 2004. 

